c: text/html

text:
Abantu benshi batekereza ko kwizera gushobora gutsinda ibintu byose naho byaba imisozi ikaba yarimbuka igatabwa mu nyanjya nkuko ijambo ry’Imana ribivuga .
Iyo umuntu yizeye aba afite ibyiringiro yuko icyo asaba Imana byanze bikunze agomba kukibona kandi koko ukakibona ,wenda waba urwaye ukizera gukira ku bwa Yesu Kristo kandi koko ugakira.
Gusa hariho ikindi gihe akenshi uhura n’ibikurushya ugasenga usaba Imana ko yagukura muri icyo kibazo ako kanya ariko bikarangira icyo kibazo utakivuyemo ahubwo ugakomeza kurwana nacyo.
Aha rero niho hahandi abantu bahita bagera I bushidikanyamana ,aho bamwe batekereza ko Imana itabumvise,abandi bagatekereza ko Imana itabaho rwose,ndetse hakaba n’abicira inzira.
Iyo utubatse ku ijambo ry’Imana no gukunda Imana, icyo gihe ibyawe bihita bimera nk’ibya ya nzu ivugwa muri bibiliya yari yubatse ku musenyi maze imvura n’imiraba byaza bikayitwara ndetse kurimbuka kwayo kukaba kunini.
Igihe cyose siko umuntu yizera ngo ibintu bihite bikoreka ako kanya ,cyane cyane ko twebwe abantu tuba twifuza ko bigenda gutyo.Ibi mbona biba byatewe n’ubushake bw’Imana kuko Kwizera ntago kwabukuraho.
None se ko Yesu agihe bari bari kumugenza bashaka kumwica ko yagiye gusenga akavuga ngo Data iki gikombe kindenge ukeka ko Yesu hari uwamurushaga ukwizera, ariko yarangije avuga ngo bibe uko ushaka ntibibe uko nshaka.
Burya ngo ubushake bw’Imana burasharira,ibi bitubaho iyo biri mu bushake bw’Imana ntagishobora kubikuraho kereka ubushake bw’Imana nubundi kuko aribwo buba bwarabishyizeho,ariko no gusenga ugategereza Imana biba ari ngombwa.
Kwizera ni ingenzi cyane kuko ariko gutuma dushobora gutegereza ubushake bw’Imana bugasohora kuri twe,ariko Ntago rwose wagira kwizera gukuraho ibyo Imana ishaka ko biba kuri wowe.

robotstxt: allowed

filter: keep


text:
Mu nyandiko igaragara mu gitabo “Family Practice book”, avuga ko kuribwa cyane mu gihe cy’imihango ya buri kwezi ku bakobwa n’abagore, bishobora guterwa n’ibintu byinshi bitandukanye, harimo no kuba umuntu akunze kunywa ibinyamasukari akabije mbere gato y’igihe cy’imihango.
Aya masukari ashobora kunyobwa mu buryo butandukanye, yaba mu binyobwa bishyushye cyangwa ibikonje.
Aya makuru avuga ko hagati ya 50% na 75% by’abakobwa bakunze guhura n’ikibazo cyo kuribwa mu nda cyane mu gihe bari mu mihango, ingano y’uburibwe n’iminsi bishobora kumara bigenda bihindagurika bitewe na buri muntu.
Aya makuru avuga ko byaba byiza mbere gato yo kugera mu minsi y’imihango, umugore cyangwa umukobwa agiye yirinda kunywa ibintu bikonje mu gitondo, kuko nabyo bishobora kuba mu byongera uburibwe mu gihe cy’imihango, ndetse ngo si na byiza kunywa ibisindisha (alcool) muri ibyo bihe.
Gukora imyitozo ngororamubiri mbere gato yo kugera mu gihe cy’imihango, byo biri mu bishobora korohereza ukunze kugira ikibazo cyo kuribwa.
Mu Rwanda kimwe n’ahandi ku isi, kuribwa mu nda ku bagore n’abakobwa mu gihe cy’imihango bibaho, ariko usanga uburyo babyitwaramo butandukanye.
Icyo gihe hari abitabaza imiti igabanya uburibwe yoroheje, ariko ngo hakaba ubwo itagira icyo ibamarira, rimwe na rimwe bikaba ngombwa kujya kwa muganga bakabashyira ku nshinge.
Video Abakobwa Beza
Ibinyamasukari ngo byaba byongera uburibwe mu gihe cy’imihango
Mu nyandiko igaragara mu gitabo “Family Practice book”, avuga ko kuribwa cyane mu gihe cy’imihango ya buri kwezi ku bakobwa n’abagore, bishobora guterwa n’ibintu byinshi bitandukanye, harimo no kuba umuntu akunze kunywa ibinyamasukari akabije mbere gato y’igihe cy’imihango.
Labels: abagore


text:
ISI Collection ibumbiyemo ibikomo bitanu bitanga ubutumwa butandukanye ku kamaro k’ubutaka, amashyamba, umuriro, amazi n’Isi.
Igikomo cy’ubutaka gikoze mu makoro ndetse n’ibuye rya Tigereye ryerekana ubutaka. Aha yashatse kugaragaza agaciro k’ubutaka mu buzima bwa muntu cyane mu bijyanye n’ubuhinzi kuko bufasha kubona ibitunga Isi n’ibindi.
Igikomo cy’amashyamba gikozwe mu makoro ndetse n’ibuye rya ‘green jasper’. Iki gikomo gifite amasaro agaragaza amashyamba, umuhanzi wacyo akaba yarashakaga kugaragaza inyungu z’amashyamba mu gukurura imvura ndetse no kurushaho gutuma Isi isa neza.
Igikomo cy’umuriro gikozwe mu makoro n’amabuye y’umuhondo, kikaba cyarakozwe mu rwego rwo kugaragaza imbaraga zo gutwika ibintu uburyo bishobora guteza ingaruka mbi ndetse n’uko umuriro wakoreshwa mu buryo bwiza.
Igikomo cy’amazi gikozwe mu makoro nacyo ndetse no mu masaro ya ‘blue natural agate’ agaragaza amazi. Iki gikomo kigamije kwerekana imbaraga z’amazi n’akamaro kayo mu mibereho y’ibinyabuzima.
Mu kigairo na IGIHE, Dusenge Steffa, yavuze ko yakoze ibi bikomo kugira ngo atange ubutumwa ku bantu bibuke akamaro k’Isi batuyemo, barusheho kuyirinda cyane ku bijyanye n’ihindagurika ry’ibihe.
Yagize ati “Nashakaga ko abantu biga uburyo ndetse n’impamvu hagiye habaho imihindagurikire y’ibihe, basobanukirwe neza ko ibikorwa bya muntu ari byo biteza imihindagurikire y’ibihe.”
Yakomeje ati “Tugomba kwita ku Isi yacu atari uko gusa twita ku mwimerere w’ibintu ahubwo kuko tuyibamo. Buri wese muri twe akeneye Isi imeze neza kugira ngo ubuzima , akazi n’imibereho ya buri munsi irusheho kugenda neza.”
Dusenge ibi bikomo yabikoze mu gihe Umujyi wa Kigali wari washyizwe muri gahunda ya Guma.
Muri rusange yinjiye mu gukora ibikomo ubwo Covid-19 yageraga mu Rwanda mu ntangiriro za 2020. ISI Collection ni ubwoko bwa kabiri ashyize hanze.


text:
Banyarwanda, ikinyoma cya Byiringiro ntikibafate kandi twirinde kugwa mu mutego w’umwanzi.
- Nyuma yo gusoma Itangazo ryasohotse mu Kinyamakuru Ikazeiwacu taliki ya 26/11/2014, bigaragara ko ryaba ryarashyizweho Umukono n’Uwitwa cyangwa uwiyita General Major Byiringiro Victor ; Itangazo ryiswe“Itangazo rya FDLR rikangurira impunzi n’Abanyarwanda bose kwirinda ubucabiranya bwa bamwe mu banyamashyaka yo hanze arwanya ubutegetsi bwa Kigali bari kwifashisha mu kubacamo ibice no kubarangaza babaka imisanzu”;
- Nyuma yo gusanga ibitekerezo birikubiyemo ari bigufi cyane kandi birimo amakosa akomeye y’imitekerereze ku buryo bitakwitirirwa “organisation” irimo abantu bashyira mu gaciro;
- Tumaze kubona ko ibikubiye muri iri tangazo ari ibitekerezo n’ibyifuzo bwite by’uwiyita General Major Byiringiro Victor kandi bikaba bigaragarira bose ko ntaho bitaniye n’urugamba FPR-Inkotanyi ihora ishoza ku mashyaka ya politiki ya opozisiyo igamije kuyasenya ;
Turatangariza Abanyarwanda ibi bikurikira:
- Ishyaka Ishema ry’u Rwanda ni umutwe wa politiki wigenga . Abayobozi baryo bakorera mu bwisanzure kandi nta muntu ku giti cye cyangwa undi mutwe wa politiki ubabwiriza icyo bagomba gukora. Bafite uburenganzira busesuye bwo kuganira n’Abanyarwanda aho bari hose, haba mu Rwanda imbere cyangwa mu mahanga. Gahunda yo kuzana impinduka nziza mu Rwanda binyuze mu nzira y’amahoro kandi buri Munyarwanda abifitemo uruhare, si igisebo ahubwo iteye Abataripfana bose ishema.
- Nk’umutwe wa politiki witeguye kuba wayobora igihugu abaturage nibawugirira icyizere, nta kibazo na kimwe kireba ubuzima bw’Abanyarwanda Ishyaka Ishema ridashobora kwigaho ngo rigifateho n’ingamba. By’umwihariko, duhangayikishijwe bikomeye n’ ikibazo cy’impunzi z’Abanyarwanda bari mu mashyamba ya Kongo bakomanyirijwe n’Umuryango mpuzamahanga ku buryo bashobora kongera kuraswa mu minsi iri imbere. Tuributsa kandi ko abo benegihugu basaga ibihumbi 250 nta muntu ku giti cye cyangwa organisation ishobora kubafataho ingwate ngo bongere bicwe twese turebera gusa. Niyo mpamvu icyo twashobora gukora cyose kugirango kiriya cyemezo gitindi cyo kurasa Abanyarwanda gikurweho, nta wakitubuza kabone n’iyo yaba Jenerali Majoro Byiringiro Victor.
3.Twamaganye iterabwoba ry’abantu nka Byiringiro Victor bishuka ko “Impunzi z’abanyarwanda aho ziri hose ku isi “ ari akarima kabo, bashobora gushuka uko bishakiye, ngo “ibintu byifashe neza” kandi amaraso y’Abanyarwanda batagira ingano yenda kongera kumeneka. Iyi politiki ya humirizankuyobore nk’iya FPR, ntikijyanye n’igihe.
- Twamaganye ikinyoma cya Byiringiro Victor cyo kubeshya Abanyarwanda ko icyemezo cyo kurasa impunzi zo muri Kongo kidashobora kugira ingaruka mbi ku buzima bw’abanyarwanda bakiri muri ayo mashyamba.
- Nyamara ako karengane ko kurasa impunzi kemejwe n’umuryango w’abibumbye mu myanzuro myinshi itandukanye kandi igenda yibutsa ko mu gihe abarwanyi babana n’izo mpunzi batibwirije ngo bashyire intwaro hasi bitarenze tariki ya 2 Mutarama 2015,bazaraswa . Buri wese ubishaka ashobora kwisomera itangazo ryo ku itariki ya 5 Ugushyingo 2014 ry’akanama k’umuryango w’abibumbye gashinzwe umutekano ku isi rivuga ku cyemezo cyo kurasa izo mpunzi.http://australia-unsc.gov.au/2014/11/security-council-presidential-statement-the-democratic-republic-of-the-congo/.
- Kugira ngo icyo cyemezo kibabaje gikurweho hagomba gukomeza ibikorwa bikomeye bya “diplomatie” kandi na Byiringiro Victor akabigiramo uruhare.
- Ntabwo amashyaka yivugira koataragira umurongo ugaragara yakwerekaAbanyarwanda ashobora kudindiza gahunda z’Ishyaka Ishema, kurihagarika cyangwa kurifataho ingwate.
- Ishyaka Ishema ntiryemera politiki ishingiye kugucamo Abanyarwanda ibice hashingiwe ku buryo ubwo aribwo bwose haba kiga-nduga cyangwa se hutu-tutsi byakunze kuranga bamwe mu banyapolitiki bo mu Rwanda ari nabyo byakomeje gutiza umurindi politiki-mpotozi ya FPR Inkotanyi. Abanyapolitiki bacyubakira kuri bene ayo macakubiri ntibakijyanye n’igihe tugezemo. Niyo mpamvu Ishyaka Ishema ryemera byimazeyo ko hakenewe“Une nouvelle génération”y’abanyapolitiki bataboshywe n’amateka y‘u Rwanda kubera uruhare baba baragize mu gusenya igihugu.
Umwanzuro
Ubuyobozi bw’Ishyaka Ishema burasanga iki gihe atari icyo guterana amagambo, kubiba urwikekwe cyangwa kwitana ba mwana nk’uko Byiringiro Victor ashaka kubidushoramo. Iki ni igihe cy’uko Abanayapolitiki ba Opozisiyo, cyane cyane abashobora gutarabuka bakaganira n’inzego mpuzamahanga zifata ibyemezo, bafatanya mu gikorwa cyo kurengera Abanyarwanda benda kongera kwicirwa muri Kongo.
Ishyaka Ishema rizakomeza gufatanya n’abandi mu gushaka icyarengera Abanyarwanda bugarijwe.
Bikorewe i Paris, taliki ya 28/11/2014
Komite nyobozi y’Ishyaka Ishema,
- Padiri Thomas Nahimana, Umunyamabanga mukuru.(sé)
- Gahunde Chaste, Umunyamabanga nshingwabikorwa. (sé)
- Deogratias Basesayabo, Umunyamabanga wungirije ushinzwe Umutungo. (sé)
- Nadine Claire Kasinge,Umunyamabanga wungirije ushinzwe umubano n’andi mashyaka. (sé)
- Ernest Nsenga, Umunyamabanga mukuru wungirije ushinzwe logistique. (sé)
- Pierre Alexandre Muzungu, Umunyamabanga wungirije ushinzwe Ubumwe n’Ubwiyunge. (sé)
- Vénant Nkurunziza, Umunyamabanga wungirije ushinzwe amategeko no gukemura amakimbirane. (sé)
- Kabanda Jean Baptiste, Umunyamabanga wungirije ushinzwe Abanyarwanda baba hanze y’u Rwanda. (sé)
- Virginie Nakure, Umunyamabanga wungirije ushinzwe iterambere ry’abari n’abategarugori. (sé)
- Landouald Ntibayitegeka,Umunyamabanga mukuru wungirije ushinzwe umutekano. (sé)
- Valens ManiragenaUmunyamabanga wungirije ushinzwe iteganyabikorwa n’Imishinga y’amajyambere. (sé)
- Jeanne Mukamurenzi,Umunyamabanga wungirije ushinzwe urubyiruko. (sé)
- Joseph Nahayo,Umunyamabanga wungirije ushinzwe amashuri n’uburezi. (sé)
- Sixbert Bitangisha;Komiseri ushinzwe ibihugu bya Scandinavia. (sé)


text:
Yezu ati : Bazabagabiza inkiko….ariko mukomere , ninjye ubwanjye uzababwira icyo muzasubiza !
Nzinduwe no kugira icyo mvuga ku nyandiko ya Koloneri Emmanuel Neretse yitwa « Le site « leprophete.fr » ou le mauvais usage de la liberté d’expression »yasohotse bwa mbere ku rubuga http://www.musabyimana.net rwa Gaspard Musabyimana, taliki ya 16 /10/2012, hanyuma tukaba twarayisohoye ku rubuga www.leprophete.fr taliki ya 17/10/2012.
Iyi nyandiko ya Koloneli Emmanuel Neretse ndumva nayivugaho nsubiza ibi bibazo 4 by’ingenzi ishyira ahagaragara:
(1)Umurongo wa Leprophete ni uwuhe ?
(2)Imyumvire ya Koloneli Emmanuel Neretse yubakiye ku yihe ngengabitekerezo ?
(3)Ese koko “ commentaires” zinyura kuri Leprophete.fr hari ubwo zafatwa nko gusebanya ?
(4)Aho Leprophete.fr yiteguye kuba yajyanwa mu nkiko ?
1. Umurongo wa Leprophete.fr ni uwuhe ?
Ndabanza gushima Koloneli Emmanuel Neretse aho yemera ko urubuga www.leprophete.fr rwakunzwe na benshi kuva rwatangira kandi akerekana n’impamvu! Abivuga muri aya magambo : « Il y a plus d’un an qu’a été lancé le site web « www.leprophete.fr ». Des articles fouillés et des analyses pointues qui étaient alors publiés dès son lancement, ont vite fait que le site fut populaire et l’un des plus consultés par les internautes rwandais. Le nombre de commentaires que les netters faisaient sur tel ou tel article a encore confirmé la popularité du site ».
Gusa igishishikaje Koloneli Emmanuel Neretse si ugushima leprophete.fr akamaro ifitiye abakunzi bayo n’abaturage muri rusange ahubwo ni ukuyinenga ahereye ku murongo wayo w’ibitekerezo we yita « orientation idéologique »! Ese uwo murongo w’urubuga Leprophete.fr urazwi cyangwa ni Koloneli Emmanuel Neretse ugomba kuwugena uko abyishakiye ?
Nk’uko bigaragara mu gice (rubrique) « Turi bande-Tugamije iki ?», intego ya mbere muri enye twahaye urubuga Leprophete.fr igira iti :
« Intego ya site www.leprophete.fr ni ukugeza ku Banyarwanda:
Urubuga bavugiramo ibitekerezo byabo mu bwisanzure busesuye, nta we uniganwa ijambo ».
Nta gushidikanya ko ubu » bwisanzure busesuye, ntawe uniganwa ijambo » ari ryo BANGA rya Leprophete.fr, rikaba ari naryo ryayihaye kumenyekana no gukundwa na benshi. Bisobanuye ko ubu bwisanzure bwaje bukenewe kandi impamvu turayizi : Abanyarwanda baniganwe ijambo igihe kirekire, hakavuga bamwe abandi bagacecekeshwa , hashingiwe ku irondakoko, irondakarere cyangwa ubukire. hari abanyarwanda benshi cyane bimwe ijambo kandi bafite icyo bavuga. Ni benshi bababajwe ku buryo bwinshi nyamara bakabura uwo baganyira ngo atege amatwi akababaro kabo. Ni benshi barenganywa bakabura aho batakira ngo basohore umujinya ubarimo, utarabangiza inyama zo mu nda ! Ni benshi bafite ubwoba bakabura uwo batabaza ngo ababwire ati komera komera, twamenye ibiri kukubaho ! Leprophete yatanze akadirishya kitwa “Espace commentaire”,kugira ngo umunyarwanda wese ubyifuza afate ijambo avuge icyo ashaka, atange amakuru, anenge ibifutamye,atabaze,aganyire abandi, aruhure abandi abaterera urwenya…..atagombye kubanza gutangaza amazina ye y’ukuri ! Iyi nzira yatinyuye benshi kandi ni yo yari intego.
Ibi byiza nibyo Koloneli Emmanuel Neretse yiyemeje kurwanya kandi uwareba neza yasanga hari impamvu atashatse kuvugira ahabona zimutera gutekereza no kugenza atya.
2. Imyumvire ya Koloneli Emmanuel Neretse yubakiye ku yihe ngengabitekerezo ?
Ntibigoye kubona ko Emmanuel Neretse ari muri babandi barezwe mu iterabwoba , gucecekeshwa no kwimwa ijambo . Uko yarezwe kandi ni nako yabayeho , ni nako ashaka ko abandi babaho bapfutswe umunwa , mu 2012!
Hari ibitekerezo bye bibiri bibyerekana:
« D’habitude, tout commentaire devrait, avant d’être publié, au moins être lu parle le modérateur ».
« Ubusanzwe nta commentaire n’imwe yakagombye guhita itabanje kugenzurwa n’ushinzwe gucunga urubuga » ! Iri tegeko sinzi aho ryanditse, azahatubwire natwe tuhamenye ! Haba he handi se, uretse mu mutwe we gusa ?
Ubu buryo ashyize imbere bwo kugenzura ibyandikwa n’ibivugwa na rubanda babwita « Censure » cyangwa « autorisation préalabre » ! Censure ni ukumvisha abaturage ko ntacyo bagomba kuvugira mu ruhame cyangwa gutangaza hatagize ubanza kugenzura ngo abakosore kugira ngo hato batavuga ibidashimishije umutegetsi cyangwa umunyembaraga runaka !Autorisation préalable ni ukumvisha abaturage ko ntacyo bagomba gukora kabone n’iyo byaba ari ukurengera uburenganzira bwabo, batabanje kubiherwa uburenganzira na Leta ibarenganya cyangwa umunyamaboko runaka ! Imyumvire nk’iyi igira ingaruka zikomeye cyane ku buzima bw’abanyagihugu n’ubw’abantu ku giti cyabo, bahatirwa kubaho mu iterabwoba : iyo nta jambo ugira mu gihugu cyawe , uba usa n’utariho, uba uri agatebo bayoza ivu !
Nibyo mubona bikoreshwa mu Rwanda iki gihe , ngo abanyamakuru ntibashobora kwandika ibyo Leta y’Agatsiko idakunze, ngo nta wanenga imikorere idahwitse y’umutware, ngo nta wakwerekana ko Leta iri kurenganya rubanda… , babyandika bagafungwa cyangwa bakicwa. Ngo abaturage ntibashobora gukora imyigaragambyo Leta ibarenganya itabanje kubibahera uruhushya rwanditse ! Ishyano riragwira ni ukuri !
Iyi mikorere kandi ikunze kugaragara mu gisilikari aho batozwa ko umusilikari muto ategekwa kumvira buhumyi umukuriye, atagombye gutekereza ! Abatabizi bo bakumvira abayobozi babo n’iyo babategetse gukora nabi, nko guhohotera abaturage bashinzwe gucungira umutekano ! Ushaka kumva uko jenoside itegurwa ikanashyirwa mu bikorwa yahera n’aha !
Iyo Koloneli Emmanuel Neretse asaba padiri Thomas kugira abaturage yima ijambo akariha abavuze ibimunogeye gusa , nta handi aba aduhishe ! Icyo gihe birumvikana ko nta commentaire n’imwe ivuga padiri Thomas n’inshuti ze yahita kereka izimuvuga ibigwi gusa ! reka mbwire Koloneli emmanuel Neretse ko iyo politiki y’ubwikanyize n’igitugu ariyo twanze , tukaba twariyemeje no kuyirwanya. Kandi nta n’icyakorwa ngo dusubire inyuma tuyiyoboke !
Koloneli arakomeza akivamo nk’inopfu iyo agira ati :
« Ensuite, la ligne éditoriale fut brouillée et est souvent incohérente. Il n’est pas rare de voir un article défendant un tel point de vue directement suivi d’ un autre défendant le contraire, mais tous les deux sous la plume et/ou avec l’aval des administrateurs du site sans aucune explication comme quoi il s’agirait d’un débat ou mise en garde sur la nouvelle orientation idéologique du site ».
Umurongo wa Leprophete wibukijwe haruguru. Kandi Padiri ushinzwe leprophete awuzi kurusha Koloneli ! Kuri Emmanuel Neretse, nta nyandiko zivuguruzanya zigomba guhita ku rubuga rumwe, ngo ariko leprophete yo irabyemera !Iyi gahunda yo kwemera inyandiko « zitavuguruzanya gusa » twasaba Koloneli E.N ko yayikoresha ku rubuga rwe na Musabyimana gusa, ntawe uzabateraho amahane, ariko bahe Leprophete.fr amahoro.
Niba leprophete.fr yariyemeje guha abantu bose ijambo se yakwangira iki gutambutsa ibitekerezo by’abantu banyuranye kabone n’iyo byaba bivuguruzanya ? Kuki Koloneli afata abaturage nk’abana bato cyane badashobora kumva ibitekerezo binyuranye ngo bihitiremo ikibanyuze ! Demokarasi yazaza ite? Aha rero niho Koloneli agaragarije ikibazo gikomeye cyane cyakoze ishyano mu Rwanda igihe Emmanuel Neretse yari mu bategetsi bo hejuru bayoboraga igihu , n’ubu kandi icyo kibazo kikaba kigisenya igihugu : “Les ravages du systême de la pensée unique”et “la peur du débat contradictoire”!
Iyo abaturage bakomeje gupfukiranwa, ntibahabwe urubuga ngo bagaragaze ibitekerezo(idées) n’ibyiyumviro ( ressenti) byabo, ngo bashobore kujya impaka mu bworoherane, ntibashobora kubana mu mahoro, haba hasigaye gufatana mu mihogo . Niko byakunze kugenda mu Rwanda.
Guhatira abaturage bose gutekereza kimwe nk’amatungo ni ikibazo si igisubizo ! Bishatse kuvuga ko nta muturage ufite uburenganzira bwo gutekereza ibinyuranyije n’ibyo umutegetsi ruraka yavuze cyangwa yategetse ! Uwihaye ubwigenge bwo gutekereza no kuvuga ibinyuranyije n’ubutegetsi (orientation idéologique!) cyangwa n’ibyo abandi Banyamaboko bashaka, afatwa nk’umwanzi, nk’inyangarwanda, nk’IGIPINGA, nka ADUI ….! Ushaka kumva uko u Rwanda rwashyizwe kuri “mteremko “ kuva kera yahera n’aha !
Gusa rero icyo tutakwirengagiza mu byo Koloneli Emmanuel Neretse avuga ni uko uburenganzira bwo gutekereza no kuvuga icyo ushaka butagomba kubangamira cyane uburenganzira bw’abandi!
3. Ese koko “commentaires” zinyura kuri leprophete.fr hari ubwo zikabya mu gusebanya ?
Byaragaragaye ko hari abantu basa n’aho ari ba Gatumwa bifashisha Leprophete.fr bakandika Commentaires zishobora gufatwa nko gusebanya cyangwa guharabika abandi . Mu nama y’ubwanditsi twarabisuzumye dusanga bitagomba kugirwa ikibazo kidasanzwe ku buryo Leprophete.fr yahagarara cyangwa ikavuguruza umurongo yihaye wo kurengera uburenganzira bwo gutekereza no kuvuga icyo ushatse (Liberté d’expression) . Twasanze Commentaires zisa n’iziteye ikibazo :
*Zandikwa ahanini n’abantu bagamije guhungabanya imigendekere myiza y’urubuga leprophete.fr bagamije ko rwahagarikwa. Nuko bagahuragura amagambo atari mazima cyangwa yuje ibinyoma asa n’agamije guhesha isura mbi urubuga leprophete kugira ngo barwangishe abakunzi barwo.
*Twansanze bishobora guturuka no ku mpamvu y’uko Abanyarwanda benshi bapfukiranwe igihe kirekire , ntibatozwe kungurana ibitekerezo mu mutuzo ahubwo bakigishwa gutukana, no kubeshyerana.
*Twabonye ko ubwo Abanyarwanda babonye urubuga bisanzuriraho mu gihe cy’imyaka itatu bazaba baramenyereye ibyo kujya impaka bagamije kubaka. Iyo myaka 3 y’igerageza twihaye ntirashira.
Hagati aho ariko twafashe imyanzuro ikurikira :
*Gukomeza gushishikariza abakunzi ba Leprophete.fr gutanga ibitekerezo byabo, bakavuga ukuri mu bwubahane, badatukana kandi badasebanya.
*Umuntu wese wabona Commentaire yosohotse imuvuga ibitari byo ashobora gusaba ubuyobozi bwa leprophete.fr gushishoza bukareba niba koko idakwiye gusibwa kandi byagiye bikorwa.
4. Ese leprophete.fr yiteguye kuba yajyanwa mu nkiko ?
Iyo Jean Leonard Rugambage ajyanwa mu nkiko ntaraswe urufaya hari ikibazo cyari kuba kirimo? Iyo Charles Ingabire ajyanwa mu nkiko ntatsindwe ishyanga hari ikibazo byari gutera ? Urukiko rubereyeho gukiranura abantu no kurengera uburenganzira bwabo! Urukiko si igikangisho nk’uko bamwe babyibwira! Icyakora nibwiraga ko byamaze kugaragarira bose ko iterabwoba rishoboka ku bandi, ariko ko abapadiri bashinze leprophete.fr bo bikukiye kera !
Abashinze Leprophete.fr bazi amategeko, harimo n’ agenga itangazamakuru. Kuko biyemeje kwitangira rubanda, bazi neza ko bashobora no kubazwa ibijyanye n’ubwitange bwabo! Ikindi kandi ni uko bazi ubutumwa butoroshye bwo kuba UMUHANUZI ! Nta wiyemeje kuba umuhanuzi utinya inkiko, yewe n’umusaraba umushengura ibitugu aremera akawuheka, cyane cyane iyo azi neza ko bishobora kugirira rubanda rw’Imana akamaro ! Ni ubutumwa.
Nkaba mboneyeho akanya ko gusaba Koloneli Emmanuel Neretse ko yaba ategura Dosiye yerekana neza uko Leprophete.fr yamusebeje, uko yamusenyeye urugo cyangwa igahombya “business” ze bwite!
Ikindi Koloneli agomba kumenya ni uko urukiko ruzabanza kumusaba gukora inyandiko ivuguruza (droit de réponse) inyandiko cyangwa Commentaire ahamya ko zimusebya maze rugasaba na Leprophete kuyitangaza! Kandi n’ubu birakorwa hatagombye icyemezo cy’urukiko!
Nkaba ariko mboneyeho no kumwihanangiriza ko yakwirinda kurima ibisinde ngo abyikoreze leprophete.fr! Ayobewe se ko “ibikorwa bibi n’imyitwarire idahwitse bizwi na bose” kuko bikorerwa ku karubanda ( en public), biba bitakiri ibanga, bityo akaba ari ntawe uhanirwa ko yabyanditse cyangwa yabiganiriye n’undi ? Bityo rero twamaganye “Intekerezo-kinyoma”(sophisme) izwi ku izina rya “ni nde ubizuze yo kabura ubugingo !”, ikoreshwa cyane n’Abanyarwanda, aho uwivugiye amahano yeretswe cyangwa yahagazeho ahindurwa umunyacyaha uyakoze yigaramiye ! Uvuze ko nyina w’umwami yapfuye si we uba amwishe ! Kereka niba koloneli Emmanuel Neretse we afite ukundi yabitwemeza!
Koloneli rwose nyemerera nkubaze akabazo k’amatsiko : Iyo rubanda idutunze agatoki (Vox populi,vox Dei !) , aho kwihutira kwiha amenyo y’abasetsi, aho ikiruta si uko twabanza gukubura mu mbere, tukisubiraho, mu gihe bigaragaye ko ari twe ubwacu twishyira hanze ?
Umwanzuro
Leprophete.fr ni urubuga rugamije gusubiza Abanyarwanda bose ijambo. Uzi uko Abanyarwanda bapfukiranwe mu myaka yashize, akaba atayobewe n’ibibazo bikomeye bafite muri iki gihe ntiyagakwiye gutangazwa n’ibyo bandika muri “Commentaire” binigura, bagaya ibitagenda, bayaga, barira, batabaza, …. Aho kwikoma ibyo bavuga si ukujijisha, gushinyagura,kwigiza nkana cyangwa kwirengagiza amateka y’u Rwanda?
Nifurije amahoro abakunzi bose b’urubuga UMUHANUZI!
Padiri Thomas Nahimana.


text:
Umwijima ni inyama yo mu nda ifite akamaro gakomeye cyane ko kuyungurura amaraso ugakuramo imyanda,igasohoka bityo umubiri ukamererwa neza ndetse umuntu ntarware indwara zitandukanye.Iyo rero umwijima wuzuyemo imyanda myinshi,hari ibimeneyetso ushobora kubona.Muri iyi nkuru rero ni byo tugiye kurebera hamwe.
1. Ubwivumbagatanye mu mubiri (Allergies) : Iyo umwijima ukora neza,ukora abasirikari barinda umubiri bagahangana n’udukoko twinjira mu mubiri,iyo rero umwijima utari gukora neza,umubiri ubika twa dukoko,ubwonko nabwo bugatanga ibyo bita Histamine,ibi bigatuma ugira ubwivumbagatanye bw’umubiri.Aha rero uba ukeneye gusukura umwijima ndetse n’umubiri muri rusange.
2. Kurwara ibiheri mu maso (Acne) : Iyo imyanda yabaye myinshi mu mwijima,bituma imisemburo idatangwa neza,ibi rero bigatera bya biheri byo mu maso bita ibishishi.Hano rero umuntu aba akeneye gusukura umwijima we aho gushakira mu mavuta yo kwisiga.
3. Kubyibuha mu buryo budasobanutse :Rimwe na rimwe kubyibuha bidasobanutse bishobora gusobanura ko umwijima wawe ubitse imyanda myinshi kuko iyo myanda ituma umwijima udashwanyaguza ibinure bityo bikibika mu mubiri,ukabona umuntu arabyibushye cyane birenze.
4. Kugira umunaniro uhoraho : Iyo imyanda yabaye myinsi mu mwijima,birumvikana inakwira mu mubiri hose,ibi rero bituma imbaraga ziba nkeya ugasanga umuntu arahorana umunaniro kabone niyo yaba atakoze akazi kavunanye.nubona uhorana umunaniro uzamenye ko ukeneye gusukura umubiri ndetse n’umwijima.
5. Kubira ibyuya cyane : Kubira ibyuya cyane nabyo bishobora kugaragaza ko umwijima wawe udakora neza,ibi rero bituma umwijima ushobora kugira ubushyuhe bwinshi ndetse bugasakara umubiri wose,bigatera kubira ibyuya kabone n’iyo haba hakonje.
Ibi bimenyetso bishobora kuba bihuje n’iby’ubundi burwayi,ni byiza nanone kugana muganga kugira ngo arebe koko niba umwijima wae waba ufite ikibazo mu gihe ubonye ibi bimenyetso.
Ese wari uzi uko wasukura umwijima wawe ?
Ni byiza kurya imboga n’imbuto kuko zifasha gusukura umwijima ndetse n’umubiri muri rusange,ariko nanone niba wibonaho ibi bimenyetso ugomba gusukura umwijima wawe wifashishije imiti y’umwimerere ikoze mu bimera.Ubu rero habonetse imiti ikoze mu bimera ifasha gusukura umwijima ndetse ikanawurinda kurwara.Muri iyo miti twavugamo nka Livergen Capsule,Pine pollen tea,Cordyceps Plus Capsule,…..Iyi miti irizewe ku rwego muzamahanga kuko ifite n’ubuziranenge butangwa n’ibigo bikomeye ku isi nka FDA (Food and Drug Admnistration).
Twabibutsa ko iyi miti nta ngaruka igira ku muntu wayikoresheje.
Aho wabona ubu bufasha
Uramutse ukeneye iyi miti,wagana aho HORAHO Life dukorera mu mugi wa Kigali, mu nyubako yo kwa RUBANGURA, muri etaji ya 3 mu muryango wa 302 na 301.Ushobora no kuduhamagara kuri numero 0785031649 / 0788698813 ku bindi bisobanuro. Wanasura urubuga rwacu arirwo www.horahoclinic.rw.
REBA VIDEO HANO
Ibintu ukora ukangiza umwijima wawe


text:
Ndi umukobwa w’imyaka 20, iwacu turi abana batatu ariko njye simpuje nabo ababyeyi bose, Papa wanjye siwe Papa wabo bandi 2, ubwo kuva nkiri muto nabazaga Mama ibijyanye na Data akambwira ko yapfuye, akanga no kumbwira amateka ye,yabona nkomeje gushaka kubimenya akambwira ngo nawe ntamuzi nkumva birancanze.
Ubwo mbonye nta makuru nzakura kuri Mama, nari maze no gukura nigira inama yo gushakisha amakuru nyayo ajyanye na Papa mu ibanga, mbaza abantu bo mu muryango bambwiza ukuri menya ko Papa akiriho ariko amakuru bampaye nabo bayashidikanyagaho kuko Mama atifuje kuvuga ukuri ku bijyanye n’uburyo navutsemo.
Ubwo naje gukomeza guperereza nza kumenya aho uwo bambwiye ko ari Papa aba, nshakisha uburyo mbona numero za telefoni ye ntangira kujya muhamagara ariko nirinda guhita mwibwira ko ndi umwana we, ubwo namuvugishaga nk’umuntu umuzi gusa, ubwo nawe anyakira gutyo, nagira ngo nzageze igihe nyacyo cyo kumwibwira maze kumumenyaho amakuru yose.
Hashize igihe kinini tuvugana ntago anzi kuko sinigeze mwibwira, ubu noneho aho bigeze yatangiye kuntereta ku buryo nk’iyo ngize akabazo ntajijinganya ahita anyoherereza amafaranga muri make ubona afite ikintu angamijeho.Ubu nabuze ahantu nahera ngo mwibwire, mungire inama uburyo nakoresha.
Impamvu nshaka kumwibwira ndi guteganya kuzakora ubukwe n’umusore dukundana yigaragaje mu bukwe byazanshimisha, ikindi nababajwe n’ukuntu atereta abana bangana n’abana be numva mbonye ubushobozi namuca kuri iyo ngeso mungire inama.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Ngiyo impamvu yamuguhishe yari azi neza ko ari ikirura. Ndi wowe nasiba amayira hakiri Kare.
Ariko iyo nkore iki yanyu irasetsa.
Ubwo utegereje ko hari undi muntu uzajya kukubwirira papa wawe ko uri umwana we kandi warabashije kubimenya?
wazabimusobanuriye se mukajya gupimisha ADN hanyuma ikibazo kikarangira.
Cyangwa ushimishijwe no gukomeza guteretwa na papa wawe?
Hanyuma se ko uvuze ngo iyo ugize akabazo ahita akoherereza amafaranga amenya gute ko wagize ikibazo?
Si wowe ubimubwira?
Warangiza ngo aragutereta?
yabuzwa n’iki se kandi aguha cash ze ndetse atazi ko hari icyo mupfana?
Ahubwo nakumvise uzamuha tu.
Ntabwo uzi aho bapimira ADN Kacyiru?
Uzamusabe muhurire ahantu muri public..nko muri restora umubwire ko wifuza ko mumenyana in person mbere ya byise.
Hanyuma uzamubwire mama wawe wumce niba iryo zina arizi hanyuma uzamwibwire urebe niba abyakira gute.
Ibindi bizaza buhoro buhoro


text:
Tumenye indwara ya Diyabete yubwoko bwa 2 (TYPE 2)…
Nkuko twabibasezeranyije mu gice cya mbere cyavugaga kuri iyi ndwara, reka ubu tubagezeho ibyerekeye Diyabete y’ubwoko bwa 2 (type 2); kugira ngo tumenye aho itandukaniye n’iy’ubwoko bwa mbere, ariko cyane cyane turusheho twese kuyirinda, dore ko ari yo abantu bakunze kurwara cyane kurusha iy’ubwoko bwa mbere.
Diyabete y’ubwoko bwa 2 iterwa ni iki?
Iterwa n’uko urugingo rwo mu nda rwitwa impindura (pancreas) rutakibasha kuvubura umusemburo uhagije witwa insiline, uyu musemburo ni wo utuma isukari yinjira muturemangingo (cells/cellules), kandi ukayishyira ku rugero rukwiye, ntibe nyinshi mu maraso. Mu gihe uyu musemburo wa insiline utagikora neza, isukari iba nyinshi mu maraso, ubwo umuntu akaba arwaye indwara ya diyabete cyangwa y’isukari nkuko bamwe bayita. Nta muti uyikiza uraboneka, ariko ubashije kurya neza, ni ukuvuga kurya ibiryo muganga yagutegetse no gukora imyitozo ngororamubiri,ukagira ibiro biringaniye wabana nayo ntihagire icyo igitwara, ariko ibi tuvuze bitabashije gushyira isukari ku rugero.
rukwiye, muri icyo gihe bisaba ko ufata imiti yayo, harimo gufata umuti wa insiline.
Ibimenyetso byayo ni…
Ibimenyetso bya Diyabete y’ubwoko bwa 2 ni ibi bikurikira: Inyota nyinshi, kwihagarika incuro nyinshi, gusonza cyane, kunanuka, gucika inteke, kutabona neza, hari aho umubiri wirabura cyane nko kw’ijosi no mu kwaha (ku bantu bamwe).
Ni bande bashobora kuyirwara?
Abantu bashobora kuyirwara ni:
- Abantu babyibushye cyane ( bafite ibiro byinshi), kuko iyi ari yo mpamvu nyamukuru itera Diyabete y’ubwoko bwa 2. Ariko nanone ntibivuze ko abantu bose babyibushye cyane bayirwara (bamwe barayirwara, abandi ntibayirware).
- Abantu bafite ibinure ku nda: Abantu bafite ibinure ku nda (bafite inda nini) na bo baba bafite ibyago byinshi byo kuyirwara kurusha ababifite ahandi ku mubiri nko mu bibero cyangwa ku mabuno.
- Abadakora imyitozo ngororamubiri.
- Ufite umubyeyi cyangwa umuvandimwe wayirwaye.
- Abirabura, Abo muri Aziya ,Abo muri Amerika yepfo (Hispanics), Abanyamerika kavukire ( American Indians); ku bw’ impamvu itaramenyekana neza, bakunze kuyirwara kurusha Abazungu rutuku.
- Abantu basagije imyaka 45, ariko n’abana babyibushye cyane ( obese) nabo bashobora kuyirwara.
- Abantu bagira urugero rw’isukari nyinshi mu mubiri (prediabetes), (ariko iba itaritwa diyabete nyirizina) , nabo baba bafite ibyago byo kuzayirwa.
- Abagore bakunze kugira urugero rw’isukari ruri hejuru (gestational diabetes) mu gihe batwite ( bafite inda), nabo bashobora kurwara iyi Diyabete y’ubwoko bwa 2.
Izindi ndwara ziterwa na Diyabete y’ubwoko bwa 2.
Hari izindi ndwara (complications) ziterwa n’uko umuntu arwaye Diyabete y’ubwoko bwa 2. Izo ndwara n’umuvuduko w’amaraso, indwara y’imitsi (ku abagabo, igitsina gishobora kudafata umurego mu gihe cy’imibonano mpuzabitsina), impyiko, kutabona neza, kutumva neza, n’ibisebe bishobora gutuma baca ukuguru (cyangwa amaguru yombi).
Uburyo bwo kuyirinda.
Ku bantu bose no ku muntu waba ufite uwo mu muryango we yarayirwaye (kuko ari imwe mu mpamvu zatuma nawe uyirwara), ushobora kwirinda Diabete y’ubwoko bwa 2 ukoze ibi bikurikira :
- Kurya neza wirinda ibiryo birimo ibinure byinshi.
- Gukora imyitozo ngororamubiri nko kugendesha amaguru, kugendesha igari, koga cyangwa indi myitozo itandukanye, byibuze iminota 30 ku munsi,
- Kugabanya ibiro: Ku abantu bafite ibiro byinshi, ngo ubashije kugabanya 7% y’ibiro ufite, byakurinda ibyago byo kurwara Diyabete y’ubwoko bwa 2.
– Kwirinda Biruta Kwivuza –
Source:www.mayoclinic.org
Yanditswe na Munyampirwa Sebaganwa


text:
Igitangaje ni uko benshi mu Banyarwanda batitabira gusura izi ngagi ngo barebe ubwiza butatse igihugu cyabo.
Ni muri urwo rwego Kigali Today yabateguriye urugendo mu mafoto, kugira ngo mwirebere kuva ku ntangiriro kugera ku musozo uko urwo rugendo ruba rumeze.
Urugendo rwo gusura ingagi rurashimishije kandi ruratangaje. Niba utarasura ingagi cyangwa uteganya kuzisura mu minsi ya vuba, dore uko urugendo ruteye na bimwe mu byo ugomba kwitega.
Ibyo tutari bukwereke ni ibanga uzamenya umunsi uzagerayo imbonankubone, kugira ngo tugutere amatsiko. Ryoherwa n’amafoto akurikira:
Kureba andi mafoto menshi kanda AHA
Amafoto: Plaisir MUZOGEYE
Kureba andi mafoto menshi KANDA kuri kano gafoto


text:
Imibereho Y'Abaturage
Inzu Yubakirwa Umusaza Nyagashotsi Igeze Kure
Hashize Ibyumweru bibiri hatangiye kubakwa inzu y’amasaziro y’Umusaza Epimaque Nyagashotsi. Ni igikorwa cyatangijwe nyuma y’uko abwiye Taarifa ko agiye gusaza nabi kandi yaraharaniye ko u Rwanda rubohorwa kandi akaba atarigeze atezuka ku bunyangamugayo n’ubwo ubuyobozi bw’ibanze bwamubereye imfura gito!
Mbere y’uko atangira kubakirwa inzu, Nyagashotsi yari yasabye Umukuru w’Igihugu kuzamuremera akamworoza inka, akazasaza anywa amata kuko niyo yari yaragenewe muri gahunda ya Gira Inka Munyarwanda ubuyobozi bw’ibanze bwayimwimye nyuma y’uko bumwatse ruswa akanga kuyitanga.
Icyo gihe kandi yasabye Perezida Kagame kuzamuha inzu ikomeye y’amasaziro kuko iyo yari afite ihomesheje ibyondo kandi itagira igikoni.
Muri iki gihe Nyagashotsi arishimye kuko abona ko inzu yasabye Umukuru w’Igihugu iri hafi kuzura kuko abayubaka bayigejeje hafi ku gisenge.
Ifite Fondasiyo y’amabuye kandi yubakishije amatafari ahiye.
Epimaque Nyagashotsi atuye mu mudugudu wa Kamamesa, mu Kagari ka Ndatemwa mu Karere ka Gatsibo. Iwe abana n’abuzukuru be babiri b’abakobwa.


text:
Urukundo ni kimwe mu bintu byiza kandi by’ ingenzi mu bibereho y’ abantu. Urukundo hamwe barwita ubusazi kuko hari igihe rutuma umuntu yirenga agatangira gukora ibintu bidasanzwe. Iyi nkuru ikubiyemo bimwe mu bintu abakobwa bakora kubera urukundo nyamara bishobora kubicira ahazaza.
1.Kohereza umusore amafoto y’ ubwambure : Bijya bibaho ko umukobwa akunda umuhungu akamwimariramo ku buryo icyo uwo musore amusabye agikora. Bamwe mu bakobwa bajya boherereza abasore amafoto yabo bambaye ubusa cyangwa bakifotozanya bambaye ubusa ariko iki ni kimwe mu bintu bishobora kwagiza ahazaza hawe igihe uwo musore yashyira hanze ifoto yawe wambaye ubusa hari amahirwe menshi byakwimisha mu buzima bwawe.
2. Kurwanya umuryango wawe kubera urukundo : Ni amakosa kwihutira kwiteranya n’ umuryango wawe kubera umusore mukundana kuko akenshi uwo musore ntabwo aba akwifuriza ibyiza kurenza ibyo umuryango wawe ukwifuriza.
3. Gukunda umusore kandi gukunda Imana byarakunaniye : Niba udafitanye umubano n’ Imana ikiza waba uretse kugirana urukundo n’ umusore ngo umwemerere ko uzamubera umugore. Kugirana umubano n’ Imana abagabo bamwe babibona nk’ ikimenyetso cy’ uko witonda kandi witwara neza.
4. Kurara ku musore : Bamwe mu bakobwa bizera abasore kugeza ubwo bashaka ikinyoma babeshya ababyeyi kugira ngo bage kurara ku musore igihe yibana. Ibi ni amakosa kuko bishobora kukwangiriza ahazaza.


text:
par Bangambiki
Abapadiri, abapasitori n'abandi bakozi b'iImana bakunze kuregwa kugwa mu cyaha cy'ubusambanyi, ndakeka hari padiri cyangwa pasitori waba uzi wabaye ikirangirire kubera gukunda icyamubyaye. Impamvu zituma aba bakozi b'Imana bagwa muri icyo cyaha ngo ni uko abagore babakunda. Aba bagabo bavuga ubutumwa bakunze kuba bitonda. Iyo umugore abasanze afite ikibazo kimugoye bamwakirana urukundo n'urugwiro, bakamwumva bakagerageza kumukemurira ikibazo uko bashoboye kose. Kubera ko abagore benshi baba mu ngo zuzuye amahane n'umwiryane, bitangaza umugore kubona hari umugabo ushobora kumwumva no kumwitaho. Iyo rero umugore agukunze akenshi yumva yagukorera icyo umusabye cyose. Nguko uko umuvugabutumwa ajya mu byo gukirigitana!
NI GUTE UMUKOZI W'IMANA YAKWIRINDA KUGWA MU CYAHA CY'UBUSAMBANYI
Nubwo waba uri mu mwuka umenye ko ukigendana n'umubiri kandi ushobora gushyukwa no kwifuza umugore w'undi. Bityo -birabujijwe rwose gukunda gukora kenshi k'umugore igihe umugira inama.
-ntukajye ugira inama umugore mu cyumba mwikingiranye mwenyine, ibitekerezo bishobora kuyoba
-nugira inama umugore akenshi jya uba uri kumwe n'umugore wawe
-jya ubana neza n'umugore wawe kandi akurangirize inshingano z'umubiri agomba kukurangiriza.
BLOG BIFITANYE ISANO


text:
Crystal DiGregorio, wahoze akina filime z’urukozasoni (Poronogarafi), yatanze ubutumwa bw’ubuntu n’imbabaziiriye Yesu yamugiriye. Yavuze inkuru y’ukuntu yavuye mu kuba icyamamare muri poronogarafi agahinduka umujyanama ku byerekeye ubuzima bwa gikristo.
Nk’uko ikinyamakuru CBN News kibivuga, DiGregorio yamaze imyaka myinshi ari umukinnyi wa filimi z’urukozasoni ariko ku cyumweru kimwe cya pasika, ahura n’Imana, imuhindurira ubuzima. DiGregorio ngo yapfukamye imbere y’agatuti(altar), imbere y’Imana, ayisaba kumukiza ndetse ayisaba no gutura mu mutima we.
Yagize ati: “Uwo mwanya wari uwo guha Imana ibikomere byanjye n’ubwoba. Naririye Imana cyane nyisaba kumbohora mu bibi byose byari mu buzima bwanjye.” Yakomeje ati, “Byari ukumanika amaboko nkayiha rwose.”
DiGregorio yavuze ko nyuma yo guhaguruka aho, atigeze areba inyuma ko ahubwo Imana yahise itangira kumuhindura.
Mu kiganiro yongeye kugirana na Fox News, yavuze ko nyuma yo guha Imana ubuzima bwe, Imana yamufunguye amaso agatangira kubona ibibera mu isi imuzengurutse. “Nabonye uburyo abantu bakomeretswa n’uruhando rwa poronogarafi mu bundi buryo ntari narigeze ntekerezaho mbere.”
DiGregorio yavuye muri uyu mwuga kirimbuzi wari umutunze, areka umushahara we wakabakabaga amadorali $400,000 ku mwaka, n’inzu bari baramugeneye ya miliyoni 10 z’amadorali ndetse n’imodoka zihenze yagenerwaga.
Nyuma yo kuva muri ubwo bubata, DiGregorio byaramugoye kubona akazi ndetse anabura ubwishyu bw’umwenda yari arimo banki. CBN inavuga ko DiGregorio yirukanwe ku kazi inshuro nyinshi nyuma y’uko abakoresha be bamenyaga umwuga mubi yabanje gukora.
Ariko DiGregorio yizeye Imana kandi nyuma gato aba umujyanama ku byerekeye ubuzima bwa gikristo. Uyu munsi, uyu mugore akoresha ubuhamya bwe kugira ngo atere imbaraga abo bose bagikora nk’ibyo yakoraga ngo bahe ubuzima bwabo Kristo.
Source: Isezerano.com
[email protected]


text:
Ujya ufata umwanya wo kwitekerezaho ukisobanukirwa uwo uri we? Waba se uzi uwo uri we muri Kristo Yesu? . Ibi ni ibibazo bishobora kuba bigoranye kubibonera ibisubizo kuri buri wese, ariko nano by’ingenzi. Ni ngombwa ko tugira icyo tubivugaho nk’abakristo kugira ngo twungukirwe muri uru rugendo rugana mu ijuru.
Ibikuranga nibyo bisobanura uwo uri we, harimo imiterere y’ubuzima bwawe ubamo, imikorera yawe n’ibigutandukanya n’abandi. Kwimenya uwo uriwe neza ni ingenzi kuko bizagufasha kudatakaza intumbero yawe, n’umugambi Imana yakuremeye kubamo.
Uri umwana w’Imana
Icyakora abamwemeye bose bakizera izina rye, yabahaye ubushobozi bwo kuba abana b’Imana. Yohana 1: 12
Mu buryo busanzwe, benshi muri twe abo turibo bikunze kugaragazwa n’ubwenegihugu( Nationality), aho dukomoka ndetse no mu miryango yacu. Ariko umunsi twemeraga kwakira Yesu nk’Umwami n’Umukiza w’Ubugingo bwacu, twabonye umugabane mu muryango wo mu Ijuru, twahindutse abana b’Imana. Kuzirikana ko umuremyi wa byose ari so, niyo ntambwe ya mbere yo kumenya uwo uri we.
Imibiri yacu ni insengero z’Umwuka Wera, nkuko intumwa Pawulo yabyandikiye 1Abakolinto 6: 19-20 “Mbese ntimuzi yuko imibiri yanyu ari insengero z’Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge, Kuko mwaguzwe igiciro . Nuko rero mutume imibiri yanyu ihimbaza Imana.
Kuba twaraguzwe amaraso y’igiciro kinshi bikwiye gutuma duhora twubaha Imana, tukagendera mu bushake bwayo. Ni ryo tangiriro ry’abo turibo.
Menya Kristo
Umuntu wese iyo ari muri Kristo aba ari icyaremwe gishya, ibya kera biba bishize. 2Abakolinto 5:17
Ntabwo bishoboka ko usobanukirwa Yesu uwo ari we utaramumenye. Ni ingenzi rero ko wowe utari wakira Yesu nk’Umwami n’Umukiza w’Ubugingo bwawe ko umenya amakuru y’Umucunguzi wawe, ukacyira agakiza. Ukemera kuyoborwa n’ibyanditswe byera muri Bibiliya ni ko kuri kw’ibyaremwe byose, kubera ko mu byanditswe byera ariho tuvuganira n’Imana.
Twese dufite abantu runaka dufatiraho ikitegererezo, tugashima ibikorwa byabo bakoze tukumva twanagera ikirenge mu cyabo, kandi rwose ibyo ni byiza. Ariko Kristo wenyine niwe wa mbere dukwiye kwigiraho byose kuko kubaho kwacu ni we, dukwiye kugera ikirenge mu cye tukagendana nawe iminsi yose ku rugero rw’uko tuzagera aho atwifuza tukaba nka we.
Garuka ku Mana
Nabambanywe na Kristo ariko ndiho , nyamara si jye uriho, ahubwo ni Kristo uriho muri jye. Ibyo nkora byose nkiriho mu mubiri mbikoreshwa no kwizera Umwana w’Imana wankunze akanyitangira. Abagaratiya 2:20.
Isi yose yahuye na kaga k’icyorezo cya Covid 19 guhera mu mpera za 2019. Twese twagizweho ingaruka n’icyo cyorezo atari mu by’ubukungu gusa, ahubwo no mu marangamutima yacu. Byongeye kandi ubuzima bwacu bwasubiye inyuma kubera ibihe byabaye byo kuguma mu rugo.
Muri rusange rero nyuma y’iki cyorezo birasa nk’aho abantu bihugiyeho, barimo kugerageza kuzimangatanya ingaruka batewe na Covid 19 mu buryo bwabo. Ibihe bishobora kuzakomerera abantu bitewe n’uko batazirikana neza abo baribo muri Yesu kristo.
Iki ni igihe kigeze cyo kwegera Imana, tugakora ariko tunayiragiza ahazaza hacu hose kubera ko ariyo nyiri bihe no kumenya. Tugomba kugira ikizere ko Imana irikumwe natwe, ariko tukazirikana cyane ko ubo turibo twaremwe mu ishusho y’Imana, ko yaturutishije ibindi biremwa izatubeshaho. Nibwo tuzagera ku bikomeye kubw’ubuntu bwayo.
Source: bibleoffline.com
[email protected]


text:
Umwana wa Perezida Paul Kagame mu itorero Indangamirwa i Gabiro
Mu cyiciro cya 9 cy’itorero indangamirwa cyerekeje i Gabiro gutozwa mu Itorero Indangamirwa, umuhungu w’umukuru w’Igihugu cy’u Rwanda yajyanye n’abandi basaga 430.
Kuri uyu wa Kane Taliki ya 30 Kamena 2016, urubyiruko rw’abana b’abanyarwanda biga mu mahanga hamwe n’urwiga mu Rwanda rurangije amashuri yisumbuye rwabonye amanota meza mu bizamini bisoza umwaka wa 2015, rwerekeje i Gabiro mu kigo cya Gisirikare – Combat Training Center – mu itorero ry’Igihugu Indangamirwa.
Brian Kagame, umuhungu wa Perezida Kagame ni umwe mu bajyanye n’uru rubyiruko rugera kuri 430 aho bagiye kumara ibyumweru bitatu batozwa umuco w’Ubutore mu itorero ry’Igihugu Indangamirwa icyiciro cya cyenda.
Umunyamabanga uhoraho muri Minisiteri y’Uburezi Dr Ntivuguruzwa Celestin, mu mpanuro yabahaye mbere y’uko berekeza i Gabiro, yagize ati:” Muzatozwa gukunda Igihugu, gukunda Umurimo, kurangwa n’indangagaciro na kirazira by’umuco nyarwanda, ndetse no kugira umuco w’ubutore”.
Uyu muyobozi yongeyeho kandi ko bagomba guhora bazirikana ko uko u Rwanda ruzamera biri mu maboko yabo, kandi ko Ubunyarwanda ari indangagaciro ikomeye.
Ni ubwambere itorero Indangamirwa rihurijwemo abanyarwanda biga mu mahanga n’abiga mu Rwanda, ibi ngo biri mu mpanuro Perezida Paul Kagame yatanze ubwo yasozaga itorero Indangamirwa icyiciro cya munani. yasabye ko ngo abana b’abanyarwanda mu gutozwa nta mpamvu yo kuba bamwe bakora itorero ukwabo kandi bose bazakorera igihugu kimwe ndetse n’ibyo batozwa ari bimwe.
Umwe mubagiye gutozwa wiga hanze, yabwiye intyoza.com ko yishimiye kuba agiye mu itorero gutozwa, avuga ko yizera ko azungukiramo kumenya kurushaho byinshi ku gihugu cye, kumenya Indangagaciro na Kirazira ziranga umunyarwanda hamwe n’ibindi ngo bizamufasha kurushaho kugunda Igihugu no kugikorera haba none no mubihe bizaza.
Biniface Rucagu, umuyobozi w’itorero ry’Igihugu, yavuze ko guhuriza hamwe uru rubyiruko bizarufasha kumenyana, gukorera hamwe bagahuza imbaraga, guhana amakuru kandi imyumvire yabo, imigirire n’imikorere yabo ikazaba imwe bahurije ku ndangagaciro na Kirazira biranga umunyarwanda, baharanira iterambere ryiza ry’Igihugu.
Kuva itorero Indangamirwa ryatangira muri 2008, hamaze gutozwa ibyiciro umunani iki kikaba icya cyenda, mu byiciro umunani byabanje hatojwe Intore 1733, aho bagiye bagira uruhare rutari ruto mu kubungabunga indangagaciro nyarwanda iyo mu mahanga, bagiye bagaragaza isura nyayo y’u Rwanda, batangije itorero mu banyarwanda baba mu mahanga, bagiye bagira kandi uruhare muri gahunda za Leta nka “Rwanda Day, one Dollar Campaign, Ndi umunyarwanda” n’izindi.
Itorero Indangamirwa, ritegurwa buri mwaka na Leta y’u Rwanda ibinyujije muri Minisiteri y’Uburezi, Komisiyo y’Igihugu y’Itorero ku bufatanye n’izindi nzego za Leta.
Munyaneza Theogene / intyoza.com


text:
Umukobwa witwa Umutoni yaratwandikiye maze adusangiza ubuhamya bw’ubuzima bwe uburyo yanzwe n’ababyeyi be ndetse n’uburyo yagiye aterwa inda agatereranwa.
Yateruye agira ati « Nitwa Umutoni ndi umukobwa w’imyaka 27 y’amavuko. Mvuka mu muryango w’abana batatu. Nkiri muto nagiranye ibibazo no mu rugo bituma Papa anyirukana mu rugo. Muri uko kuva mu rugo nagiye gushaka ubuzima bwanjye aho nabanje gukora akazi ko mu rugo. Muri urwo rugo nakoragamo akazi ko mu rugo hari umusore w’umuturanyi waho twamenyanye turacudika ndetse aza no kuntera inda. Nahise nsezera akazi kuko uwo musore yari yaranyemereye ko tuzabana. Uwo musore naje kumuburira irengero kuko ntari nzi iwabo umwana naramubyaye maze ndamurera kuri ubu afite imyaka 8 y’amavuko. Nyuma yaho abo mu rugo (kwa Papa na Mama) baje kumenya ko nabyaye maze Papa arampamagara akajya anserereza cyane. Mu gukomeza gushakisha ubuzima naje kongera kubona undi musore ampa akazi aho namukoreraga iwe. Uyu musore nawe twaje kuryamana maze nawe antera inda ambeshya ko umwana tuzafatanya kumurera. Siko byaje kugenda kubera ko yaje kunyirukana iwe kuri ubu nkaba mba ahandi hantu umugiraneza twahuye nyuma arancumbikira ».
Inama nagira abakobwa bagenzi banjye ni ukwirinda kwishora mu busambanyi bakiri bato bagaharanira iterambere ryabo bo ubwabo ndetse bakanakoresha ibyo bafite bakirinda kurarikira iby’abandi.


text:
Uyu muhanzikazi wamuritswe na KIKAC Music Label kuri uyu wa 17 Nzeli 2021, ni Bwiza Emerance uzajya akoresha izina rya ‘Bwiza’ mu muziki.
Ni we watsinze mu irushanwa rya ‘The Next Diva-Indi Mbuto’ ryari ribaye ku nshuro ya mbere.
Iri rushanwa ryo gushakisha impano z’abakobwa mu muziki ryabaye mu ntangiriro za Kamena 2021, riza kwitabirwa n’abarenga 200, aho Bwiza yaje kubahiga bose.
Mu muhango wo kumurikira Abanyarwanda uyu muhanzikazi wari witabiriwe n’abarimo ababyeyi be, Umuyobozi wa KIKAC Music, Dr Kintu Mohammed, yavuze ko uyu mukobwa bamubonyemo impano n’ikinyabupfura, ari nayo mpamvu bizeye ahazaza he.
Ati “Ni umuhanzikazi w’umuhanga, ni yo mpamvu yatsinze iri rushanwa ariko n’imyitwarire ye igaragaza ko ahazaza he ari heza.”
Dr Kintu yavuze ko impamvu nyamukuru yatumye bategura iri rushanwa bashakaga kuziba icyuho kigaragara mu Banyarwandakazi bitabira ibikorwa by’ubuhanzi by’umwihariko umuziki.
Ati “Tugomba gukora ibishoboka byose kugira ngo dukemure ikibazo cy’abana b’abakobwa bake bagaragara mu ruhando rw’imyidagaduro mu Rwanda.”
Yavuze ko intero y’iri rushanwa ibisobanura neza ko ‘Impano y’umuhanzi aribwo bucuruzi bwe’, akaba ari nayo mpamvu bashaka ko uyu muhanzikazi n’abandi bafite impano nk’iye bashobora kubyaza umusaruro izo mpano.
Dr Kintu yashimiye umuryango n’ababyeyi ba Bwiza Emerance muri rusange kuko bamushyigikiye ndetse bakaba bakomeje kumushyigikira kugira ngo impano ye igaragare.
Bamwe mu bitabiriye umuhango wo kumurika uyu muhanzikazi bavuze ko ari iby’agaciro kuba kugeza uyu munsi umuhanzi cyangwa umuhanzikazi ufite impano ashobora gufashwa kugira ngo igere kure.
Muyoboke Alexis yakomeje ati “Ibi bintu tujya kubitangira byari bigoye. Ndashimira Kikac Music, uko bakunda umuziki, bazagera kuri byinshi dufatanyije twese.”
Yakomeje agira ati “Bwiza naramubonye, amaze iminsi aza muri studio [mu Ishusho Studio] aho mbereye umuyobozi, ni umuhanzikazi w’umuhanga kandi nabonye ko anafite ikinyabupfura, bizamufasha kugera kure.”
Bwiza yavuze ko asanzwe akunda umuziki cyane ndetse yagize amahirwe yo kugira ababyeyi bamushyigikira muri byose bakamugira inama umunsi ku munsi.
Ati “Ndashimira ababyeyi banjye kuko baranshyigikiye bakajya bangira inama, ndashimira abo dukorana muri KIKAC Music kubw’amahirwe bampaye yo gukora ibyo numva nkunze cyane.”
Karake Emmanuel, umubyeyi wa Bwiza yavuze ko umukobwa wabo yabyirutse akunda umuziki kandi bamubonyemo impano akiri umwana muto, batangira kumushyigikira no kumuba hafi umunsi ku munsi.
Ati “Bwiza, iyi mpano twari twarayibonye nk’ababyeyi, twabibonye akiga mu mashuri abanza, turabibona tugenda tubishyigikira buhoro buhoro, twe twabibonaga ko igihe kimwe hari icyo azageraho. Twamuteye inkunga rero.”
Yakomeje agira ati “Turashimira KIKAC Music imukurikirana ariko abamukurikirana cyane nitwe, turi inyuma ye nk’ababyeyi kandi turishimira ko agenda atera intambwe, turifuza ko yatera imbere akaba umuhanzi mpuzamahanga.”
Ibi byashimangiwe na nyina wagize ati “Icyiza twishimira ni uko umukobwa wacu ari mu maboko meza ya KIKAC Music, ikindi navuga agira ikinyabupfura nk’umwana uva mu muryango wubaha Imana.”
Ubuyobozi bwa KIKAC Music isanzwe ibarizwamo Mico The Best na Danny Vumbi, butangaza ko iri rushanwa rya ‘The Next Diva’ n’ubwo ryakomwe mu nkokora n’icyorezo cya Covid-19 ryabaye hifashishijwe ikoranabuhanga ndetse rikaba rizakomeza kuba ngarukamwaka.
Indirimbo ya mbere ’Available’ ya Bwiza
Amafoto: Babou_Dax


text:
Dusengumuremyi wavutse tariki 12 Nyakanga 1992, ni we wanditse ibitabo nka 'Better Idea Better Nation', 'Shame on You Africans not Africa', 'New Me', 'The Bridge Orphans Get trough to Greatness' na '100 Laws of Living Life in The World' n'ibindi.
Kuri uyu wa Mbere tariki 11 Ukwakira 2021, ni bwo Anathole yatangaje ko yashyize hanze igitabo gishya yise 'Ibitekerezo bidakoreshwa ni nka zahabu iri mu mwanda' gifite paji 407, ubu kiraboneka ku rubuga rwa internet n'ahandi.
Kizashyirwa ku isoko rigari mu Ugushyingo 2021, ku bufatanye n'Inteko y'Umuco na Minisiteri y'Urubyiruko n'Umuco.
Muri iki gitabo, uyu mwanditsi avuga ko ibintu byose uzi, aho usaba akazi hose ni umutwe w'umuntu wabitangije.
Akavuga ko abantu benshi banze gushyira mu bikorwa ibyo biyifuriza, batesha agaciro ibiri mu mitwe yabo bajya gushakira akazi mu nganda z'abandi.
Ko kwisenya cyangwa kwiyubaka, ubitangira ukiri muto. Agahamya ko iki gitabo ari igikoresho gikomeye cyo gusana inganda zangiritse (umutwe udakora neza), kandi kikubaka inganda nshya (kubaka urubyiruko).
Avugamo ko ikintu cyose kimenetse gishobora gusanwa; ikintu cyose gifunze gishobora gufungurwa, ikintu cyose cyatakaye gishobora kugarurwa.
Bityo rero, niba waratakaye mu iterambere, ushobora kwishakashaka ukibona mu iterambere. Niba ufunzwe uzafungurwa, niba uvunitse uzungwa kandi uzakira. Ko icyo usabwa wowe ari ukujijuka, kuko intsinzi si umukino wo guteta no gusesagura.
Dusengumuremyi Anathole, umucurabwenge w'iki gitabo, avuga ko yasanze gereza atari Mageragere cyangwa izindi zose zizwi gusa ahubwo yasanze buri muntu agira gereza ye (ibitekerezo bidakoreshwa).
Kandi, ko ari we ugena igihe azayimaramo kuko ariwe ufite urufunguzo rwo kwinjira no gusohoka akidegembya, agakira ndetse agaseruka.
Akavuga ko amahame agenga ubuzima bw'urubyiruko rw'abajyambere ari uguhashya ubukene. Ati 'Imizi miremire irinda igiti kurimbuka, ni na ko urubyiruko rufite intego zihamye rwubaka igihugu uhereye none kugeza n'ejo hazaza.'
Dusengumuremyi Anathole yabwiye INYARWANDA, ko yanditse iki gitabo agira ngo agaragaze ko nta kintu cyabayeho kidafite intekerezo nzima cyakomotseho.
Ati 'Buri cyintu cyose tuzi, twabonye, dukunda, cyangwa twanga, cyabanje kuba ari ibitekerezo mu muntu. Kandi 'foundation' ya buri kintu ni ibitekerezo. Rero igihugu gikennye ni igihugu gituwe n'abatekereza ariko ntibashyire mu bikorwa ibitekerezo byabo.'
'Igihugu gikize ni igihugu gituwe n'abantu batekereza bagashyira mu bikorwa iibitekerezo byabo. N'umukene ni umuntu ufite ibitekerezo bitari mu bikorwa.'
Uyu mwanditsi asobanura ko imizi miremire irinda igiti kurimbuka, ari na ko urubyiruko rufite intego zihamye rwubaka igihugu, uhereye none kugeza n'ejo hazaza.
Incamake y'ingingo z'ingenzi z'iki gitabo:
Amahame agenga ubuzima bw'umujyambere w'intagamburuzwa ku ntego ze, ufite impamvu ze zihariye n'amahame ye bwite kandi agakurikirana n'amabwiriza y'abakuru. Amahame y'impamvu n'ingaruka, amahame y'imyiteguro ndetse n'amategeko yo gukurura iby'agaciro.
Ubwenge bugenzura. Ubwenge burinda ibihombo. Amahame y'ubuyobozi n'amahame agenga umurimo by'umujyambere w'intagamburuzwa ku ntego ze. Amahame agenga umurimo mwiza.
Amahame yo gufata ibyemezo ndakuka. Amahame yo guhanga udushya tw'igikundiro kuri wowe n'ibyo ukora byose.
Ubwenge n'amahame yo guhindura uburyo mu kunoza imikorere. No kumenya ibyo kutihanganira n'ibyo kwihanganira. Amafaranga yo mu mutwe. Amafaranga yo mu bikorwa. Amahame agenga imitunganyirize y'umurimo uzagutunga ukagutungira n'abawe.
Ubwenge bwo gucunga umutungo, ubw'imyumvire njyabukire n'ubw'ubuziranenge bwawe. Kuzigamira ubusaza bwawe. Ubwenge n'amahame yo gufukura isoko idudubiza amafaranga n'ubuzima. Kugira imibereho yihariye. Kubaka umwihariko mu buzima. Ubudasa n'ubudacogora ku ntego zawe.
Imbuto yo kuba inyangamugayo. Kuba intwarane y'ubutwari ku murimo.
Ububasha n'ubushobozi bihera mu mutwe. Kugambirira kwa kibwa no kugambirira kwa kigabo. Gusengerera amarangamutima yawe. Inzira yo gukora ibikorwa by'indashyikirwa. Ibyiza biba kure bisaba kureba kure. Imibare myinshi.
Kuvunja amafaranga mo ibikorwa bibyara ubuzima. Ubwenge ngengamari. Kugendana n'ibihe. Ubwiru n'ibyiza byo kuzigama no gushora. Kubungabunga ubuzima n'ibigukikije. Inyabutatu, ubumwe no guhuza imbaraga. Kumenya uko bashora ubuzima ukunguka imibereho myiza.
Kwihutisha igihe ugakora mbere y'igihe. Amategeko yo gutwita umurimo. Kugira ibibazo n'ibisubizo. Amategeko y'umutekano wo mu gifu no mu mutwe.
Amategeko y'imibanire y'abantu babi n'abeza. Ubucuti bufite intego. Uko bategura intambara y'iterambere. Gusenga. Kuvugana n'umutima. Kuvugana n'inshuti zawe. Kuvugana n'abanzi bawe. Kuvugana n'igihe kizaza.
Gukorana amasezerano n'umutima wawe. Imizi miremire irinda Igiti kurimbuka, ni na ko urubyiruko rufite intego zihamye rwubaka igihugu uhereye none kugeza n'ejo hazaza.Â
Kanda hano ubashe kugura iki gitabo.
Umwanditsi Dusengumuremyi Anathole yasohoye igitabo yise 'ibitekerezo bidakoreshwa ni nka zahabu iri mu mwanda' gifite paji 407
Anathole Dusengumuremyi, umucurabwenge mukuru w'iki gitabo, avuga ko 'umutwe w'umuntu udatera imbere ni uruganda rwahindutse ikimoteri'
Muri Nzeri 2020, Dusengumuremyi Anatole yasohoye igitabo 'Shame on you Africans, not Africa', bisobanuye 'ikimwaro ku Banyafurika, aho kuba Afurika'
Anathole Dusengumuremyi afite igitabo yise 'Better idea Better Nation' ugenekereje mu kinyarwanda, imitekerereze myiza, igihugu cyiza
Source : https://inyarwanda.com/inkuru/110334/dusengumuremyi-anathole-yasohoye-igitabo-ibitekerezo-bidakoreshwa-ni-nka-zahabu-iri-mu-mwa-110334.html


text:
Musanze: Ababyeyi beretswe uburyo amashyi bahaye abana basomye neza baharanira kuyaha ababo
Abana biga ku ishuri ribanza rya Rugeshi ryo mu murenge wa Cyuve bahuriye mu gikorwa cyo gusoma no kubasomera inkuru ziri mu bitabo, ndetse bamwe muri bo basomeye mu ruhame, abasomye neza bagahabwa amashyi menshi n’ababyeyi wabonaga babishimiye baseka, ayo mashyi basabwe no kuyajyana mu rugo bagafasha abana babo kuyabaha.
Babisabwe n’umuyobozi w’ishami ry’uburezi mu karere ka Musanze Munyamahoro Alexis mu gikorwa cyo gusomera no gusomesha abana biga mu mwaka wa mbere, uwa kabiri n’uwa gatatu, ibitabo cyabereye mu Murenge wa Cyuve mu karere ka Musanze, nyuma y’umuganda wabereye muri uyu murenge, ni ibikorwa byabaye mu bufatanye bw’inzego zitandukanye zirimo iry’umuryango nterankunga w’abanyamerika (USAID) ubicishije mu mushinga wabo Mureke Dusome.
Kugirango ayo mashyi bayahe abana babo ni uko ngo babigisha gusoma n’iyindi mikoro bahabwa ku ishuri, bakamenya gusoma neza , kandi ngo bakazamukana ubundi bumenyi kuko ngo kumenya gusoma bifasha abana kugira ubumenyi.
Munyamahoro avuga ko hari ababyeyi usanga bashora abana babo mu mirimo harimo n’ivunanye bakabasibya ishuri cyangwa bakaribavanamo. Abo ngo ibyo bakora ntibikwiye kuko ngo si ugufasha igihugu ahubwo ni ukucyambura amaboko yacyo y’ejo. Abasaba gutekereza cyane.
Ati ” Nimudufasha, mwifasha munafashe na leta dufashe abana bacu kumenya gusoma neza, bizatuma bagira ubumenyi bubateza imbere, kandi bigirire akamaro n’igihugu.”
Abibutsa ko ubukungu u Rwanda rushyize imbere ari ubushingiye ku bumenyi, akaba ariyo mpamvu ababyeyi bashishikarizwa kugurira abana babo ibitabo no kubakundisha umuco wo gusoma, kuko ubumenyi buri mu byo basoma muri ibyo bitabo.
Abana basomewe ibitabo babwiye The Source Post ko bishimiye iki gikorwa, kuko ngo kibafasha kunguka ubumenyi bwo gusoma, kandi bakunguka inkuru nyinshi ziri mu bitabo basomerwa, bakaba basaba ko bakongererwa ibitabo byo gusoma ku ishuri ryabo.
Ku ruhande rw’ababyeyi babo bavugako ibitabo bibahenda, ariko bakavuga ko bazajya basomera abana babo inkuru zo mu bitabo bazajya babasha kubona.
U Rwanda rwagennye ko buri cyumweru kigira insanganyamatsiko yacyo, iy’iki cya kane iragira iti “Gusoma bireba abantu bose, abafite n’abadafite ubumuga” Ni mu gihe iyo mu cya mbere yagiraga iti “Iga gusoma neza Ikinyarwanda, ubone umusingi w’indi myigire yose’; icya kabiri ari ’Gusoma bikwinjiza mu ruhando mpuzamahanga’; icya gatatu yari ’Gena umwanya wo gusoma”.
U Rwanda ruri mu kwezi kwahariwe gusoma no kwandika gufite insanganyamatsiko igita iti”Gusoma no kwandika mu ndimi zitandukanye ni isoko y’ubumenyi“. Mu gihe iyagenwe n’ishami rya Loni rishinzwe uburezi, ubumenyi n’umuco (UNESCO) igira iti “Gusoma no kwandika mu ndimi zitandukanye”Gusoma no kwandika mu ndimi zitandukanye.”
Muri uku kwezi hari hateganyijwe ibikorwa bishishikariza ingo, umuryango mugari n’amashuri gukora ibishoboka kugira ngo abanyarwanda barusheho gusoma no kwandika.
Ntakirutimana Deus


text:
Musanze: Abaturage babangamiwe n’ikimoteri kibateza umwanda
Abatuye muri centre y’ubucuruzi ya Kinigi, iherereye mu Murenge wa Kinigi Akarere ka Musanze, barasaba ubuyobozi kubakiza ikimoteri bavuga ko kibateza umunuko, bakaba bafite impungenge zo kuhandurira indwara z’inzoka, kubera ko cyuzuye imyanda.
Iki kimoteri kimenwamo imyanda ituruka mu ngo zo muri iyi centre no mu nkengero zaho, ndetse n’ituruka mu isoko rya Kinigi, ubusanzwe rinegeranye na cyo.
Murekeyisoni Esperence, ucururiza mu isoko rya Kinigi, yagize ati: “Imyanda myinshi, byaba ibyaboze, amasashi, imisati bogosha n’ibindi bikoresho byashaje, bakubura muri iri soko no mu ngo z’abatuye muri aka gace, byose babimena muri iki kimoteri. Urabona n’ukuntu cyegeranye n’igice gicururizwamo ibiribwa muri iri soko, tuba dufite impungenge z’ubuziranenge bwabyo n’impungenge z’uko abantu banyura iruhande rwacyo isegonda ku rindi, bajya kurema cyangwa baremuye isoko, gishobora kubanduza indwara”.
Ati: “Hari nk’igihe umuyaga uhuha ari mwinshi, urwo ruvangavange rw’imyanda n’amasazi, rugaturuka muri iki kimoteri, rugasandagurikira mu bicuruzwa byacu, cyangwa mu mazu y’abaturage bacyegereye, bikaba byanaduteza ingaruka kubera uwo mwanda”.
Umunuko ugiturukamo na wo ngo uri mu bintu bibangamiye abaturage. Bayisabe Clement agira ati: “Kinukira umuntu kugeza ubwo yumva ataye umutwe. Twahoraga dupfutse amazuru, aho udupfukamunwa tuziye, ubu ni two tugerageza gukinga ku mazuru ngo turebe ko uwo munuko utatugeraho ufite ubukana. Mbese ni uko iri soko ari ryo abaguzi n’abahacururiza tuba dutezemo amaramuko, ari na cyo gituma tutaricikamo; naho ubundi duhora duhangayikishijwe n’uko umunuko, uduteza ingaruka byanze bikunze”.
Aba baturage bavuga ko batazi impamvu kitavidurwa cyangwa ngo cyimurirwe ahandi. Umwe muri bo agira ati: “Tubona cyaramaze kuzura, ari na yo mpamvu kiduteza umwanda. Dusaba ko ababishinzwe bareba uko bajya bakividura nibura nka kabiri mu mwaka, imyanda yacyo bakajya kuyimena ahabugenewe hatateza ikibazo; bitaba ibyo se, bakaba bacyimurira ahandi, ariko kidakomeje kutubera umuzigo gutya”.
Mitali Narcisse, Umukozi w’Umurenge wa Kinigi ushinzwe ubuhinzi n’umutungo kamere, akaba n’umusigire w’Umunyamabanga Nshingwabikorwa w’Umurenge muri iki gihe; avuga ko iki kibazo kizwi, kandi ko n’Ubuyobozi, bwagerageje kugira icyo bugikoraho.
Yagize ati: “Ni byo koko aho ikimoteri giherereye, bigaragara ko hatakiberanye na cyo kubera ukuntu kiri hafi y’ingo. Byanatumye mu gihe gishize, Inama Njyanama y’Umurenge wa Kinigi iterana, yiga kuri iki kibazo kiri mu bibangamiye abaturage, ibishyikiriza Akarere, na ko katumenyesheje ko kagiye gushakisha uko haboneka ingengo y’imari, izakoreshwa mu gushaka ubundi butaka bwazashyirwaho ikindi kimoteri cyujuje ibisabwa. Kugeza ubu ngubu natwe turacyategereje”.
Kigali Today yagerageje kubaza ubuyobozi bw’Akarere icyo buri gukora mu gukemura iki kibazo, ariko ntibwagira icyo butangaza.
Ubuyobozi bw’Umurenge wa Kinigi busaba abaturage ko mu gihe bagitegereje igisubizo kirambye cy’ikibazo cy’ikimoteri, bajya bakora uko bashoboye, igihe bakusanya imyanda, bakavangura ibora n’itabora; mu rwego rwo kwirinda ko giteza ingaruka.


text:
(Filemoni 1:15-18) Ahari icyatumye atandukanywa nawe igihe gito ni ukugirango muzabane iteka , atakiri imbata yawe , ahubwo aruta imbata , ari mwene so ukundwa , ukundwa nanjye cyane , ariko akarusha gukundwa nawe ,kuby’umubiri no ku by’Umwami wacu.
Nuko rero , niba wemera ko dufatanyije umurimo , umwakire nk’uko wanyakira. Kandi niba hari icyo yagucumuyeho ,cyangwa akaba afite umwenda wawe ,ubimbareho.
Iyi n’imvugo umukozi w’Imana Paul yakoresheje ,ashaka kugarura mugenzi we mu murimo witwaga Filemoni yamusabaga kwakira Onesimo nk’ umuntu bahuriyeho kugirango bamufashe bombi ngo bamugarurire Imana.
Natwe nk’abanyamakuru ndetse n’ibitangazamakuru byamamaza ubutumwa bwiza bwa Kristo , uru rwatubera urugero rwiza k’umukozi w’Imana mugenzi wacu Gahongayire Aline uherutse kuraswa n’umwanzi w’ubutumwa bwiza binyuze mu byo yatangaje mu gihe gishize bitaguye neza bamwe mubakozi b’Imana bamamaza ubutumwa bwiza binyuze mu itangazamakuru ndetse n’abandi bakora ibiganiro bitandukanye n’abanyarwanda muri rusange .
Uyu muvandimwe uherutse kumvikana mu mvugo yuzuye ubwibone , ndetse yasuzuguye itangazamakuru ryo mu Rwanda . twavuga ko muri rusange umuntu agizwe n’abantu ba biri (2) , uwa mbere n’uyu turebesha amaso ndetse agatungwa nibyo turya , uwakabiri n’Itorero ritagaragarira amaso ,niryo twifuza gutindaho .
Aline Gohongayire tudacunze neza ngo tumube hafi nkatwe bene se dusangiye ukwizera , Satani ashobora ku mwiba akangiza umuntu w’imbere ngereranya n’itorero Kristo yavuze utungwa no gusenga. Bityo tukabona umuntu usanzwe ari muzima ariko uwingenzi yarapfuye .
Birashoboka ko byabaho umwe muri twe agahura n’ikibazo cyo gutegwa n’umwanzi akoresheje uburyo twakoresheje dutangaza ibintu tukabivugana gushira isoni , kwiyemera ,tukabivugana ubwana bwinshi, ariko twebwe abari maso y’umurimo twahamagariwe ntabwo tujugunya umwe muri twe wahuye n’icyo kibazo ahubwo tumugaruza ubugwaneza. Rero twebwe abanyamakuru bakora umurimo wo kwamamaza ubwami bw’Imana nitwe ubwacu dufite uruhare runini rwo kuba hafi uyu mwene data Aline Gahongayire , kuko dukwiye kwibuka ko ibyo yakoze ni byinshi byiza kandi byagize uruhare mu gusana imitima ya benshi .
Yego yakoze amakosa ariko se tumutererane twese azaba uwande ?ese inshingano zacu ubwo na bwo zaba zitandukiriye , ndetekereza ko umunyamakuru wese witwa ko abarizwa muri gospel akwiye kubanza kuba umukristo agaherutsa kuba umunyamakuru. Aho kubanza kuba umunyamakuru agaherutsa ubukristo, bityo akarangwa no kubabarira. bene data , umuntu niyadukwaho n’icyaha , mwebwe ab’Umwuka mugaruze uwo muntu Umwuka w’Ubugwaneza ,ariko umuntu wese yirinde kugirango nawe adashukwa. Amena
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Bimwe mu Bibazo by'Urukundo n'Ibisubizo byabyo
1. Kutaganira hagati y’abakundana
Kuganira ni kimwe mu bibazo bikomeye bijya bikunda gusenya imibanire y’abantu. Abantu benshi ntibazi kuganira na bagenzi babo, ndetse usanga n’ababikora babikora mu buryo budasobanutse. Kugira ngo umuntu ashobore kubwira mugenzi we icyo amutekerezaho usanga ari ibintu bitoroshye cyangwa se niba hari ibintu abantu batumvikanyeho ugasanga ntibafashe umwanya ngo babiganireho, babishakire igisubizo. Iyo abantu baticaye ngo baganire, bagire imyumvire imwe ku kibazo nta kabuza bizakurura amakimbirane hagati yabo.
Ubu ndi rero mu rukundo, cyangwa se muri buri mubano, habamo utubazo kandi tworoshye gukemura iyo twamenyekanye. Niba wamaze kubona ko umubano wanyu ufite ikibazo cyo kutumvikana biturutse ku biganiro bike cyangwa kukutaganira neza, ugomba kureba uburyo bwiza waganirizamo mugenzi wawe. Igihe muganira, gerageza kuvuga igitekerezo cyawe mu buryo bworoshye kandi busobanutse maze nurangiza utege amatwi ibyo mugenzi wawe agusubiza , urebe ko yakumvise neza cyangwa se ko atakumvise. Muri uko kuganira, havuka mo ibisubizo kandi bibanyuze mwese.
2. Kwikubira bikabije n’ishyari
Hari igihe abantu babana umwe yikunda cyane akumva arashaka ko ibintu byose byaba ibye noneho igihe bibaye kuri mugenzi we akumva amufitiye ishyari ntiyongere kumwishimira. N’ubwo ibi bukunze kugaragara cyane ku bantu bahuje igitsina, biranashoboka ku bakundana n’ababana nk’abashakanye. Urugero: Niba muri inshuti mukaba mukora akazi kamwe, umwe akaba yumva ko ari we waba umuyobozi cyangwa akumva ari we bazamura mu ntera, hazamuka mugenzi we akamugirira ishyari ubwo ibyo kuzongera kumusekera cyangwa kumuvugisha neza bikaba birangiriye aho. Niba rero ikintu nk’iki cyo kwikubira cyangwa kugirana ishyari cyagaragaye mu mubano wanyu mugomba kugikemura mureba ikintu kibitera. Umuntu ashobora kuba ariko ateye, ni ukuvuga ko ari yo kamere yo kwikunda no kugira ishyari, cyangwa se ugasanga abikomora ku babyeyi cyangwa se ku bantu bigeze kubana. Iyo umaze kumenya igitera iyo myitwarire, ugomba rero kumenya uburyo witwara kuri mugenzi wawe noneho ukagenda umuhindura buhoro buhoro, umwereka ububi bw’ibintu akora, bityo nawe azagenda ahinduka gake gake. Iyi nzira ni nziza cyane aho kugira ngo umwivumbureho ngo uhite umwanga.
3. Hari igihe usanga ibyo wifuzaga ku muntu atabifite
Abantu benshi bakunda kubana buri wese hari icyo atezeho undi. Hari abo bihira ibyo bifuza bakabigeraho ariko hari n’abandi basanga baribeshye. Iyo rero basanze baribeshye usanga bibaviramo ubwumvikane buke bagatangira gusuzugurana no kubwirana nabi. Gusa ariko, iyi nzira ntabwo ifasha mu gukemura ikibazo ahubwo birushaho kugikomeza. Niba rero ikibazo nk’iki kivutse, banza ushyire ibyifuzo byawe n’ibyo wari witeze ku ruhande maze ubanze urebe uko wakuzuza ibyifuzo bya mugenzi wawe. Namara kubona ibyifuzo bye bikemutse azatangira gushaka uburyo nawe yakemura ibyawe, maze mwembi munyurwe.
Subscribe to: Post Comments (Atom)


text:
Marina ubarizwa mu nzu ya The Mane mu minsi ishize ubwo yari i Rusizi mu bitaramo bya The Mane Simbuka Tour, yibasiye Itsinda rya Charly na Nina ubwo yaririmbaga indirimbo ye yise 'Marina' yagera aho aririmba Charly na Nina akabita Shyari na Nyina. Yaje kubisabira imbabazi gusa bidateye kabiri mu mpera z'umwaka ushize yongera kubikora.
Ubwo yari i Rusizi, Marina yumvikanye ku rubyiniro aririmbana n'abafana be indirimbo yise 'Marina'. Aha hakaba agace aririmbamo ati" ...Yararahiye ko atazakunda natabona Marina, bamuha Charly na Nina bashyiraho na Butera aratsemba ngo yikundira Marina..." Ubwo yari ageze kuri aka gace, yarikije asaba abafana be kumufasha maze aratera ati" Yararahiye ko atazakunda natabona Marina, bamuha Shyari na Nyina bashyiraho na Butera aratsemba ngo yikundira Marina."
UMVA HANO INDIRIMBO 'UBURYOHE' YA CHARLY NA NINA
Nyuma y'igihe gito akoze ibi yaje gusaba imbabazi aba bahanzikazi agira ati"Mwiriwe neza, Niseguye kuri buri umwe wese haba mu rwego rw'abafana cyangwa abanyarwanda muri rusange cyane cyane Charly na Nina waba yarafashe nabi kuba narise Charly na Nina ngo Shyari na nyina nta rundi rwango mbafitiye nk'uko ngenda mbisoma mu bitekerezo ku mbuga nkoranyambaga kandi ndabubaha nka bakuru banjye mu muziki."
Icyakora bidateye kabiri Marina yagaragaje ko izi mbabazi yazisabye bitamuvuye ku mutima cyane ko mu mu gitaramo cya XMass Celebrities Party cyabaye kuri uyu wa Kabiri tariki 25 Ukuboza 2018 ubwo yageraga ku rubyiniro aririmba indirimbo ye Marina yongeye gusubiramo aya magambo agira ati" Yararahiye ko atazakunda natabona Marina, bamuha Shyari na Nyina bashyiraho na Butera aratsemba ngo yikundira Marina".
Marina...
Uyu muhanzikazi wari ukoze icyo benshi bakwita isubiracyaha twaganiriye aduhishurira ko mu by'ukuri iby'imbabazi bivugwa ko yasabye atari we wazisabye ahubwo yasabwe na Manager we cyangwa umujyanama we kuzisaba bityo azisaba bitamuvuye ku mutima, iyi ikaba impamvu nyiri izina yakunze kubisubiramo nawe ahamya ko atigeze anareka kubikora.
UMVA HANO INDIRIMBO 'UMUSARABA WA YOSHUWA' YA JAY POLLY NA MARINA
Icyakora n'ubwo Marina akomeje gutangaza ibi byose Charly na Nina bo baherutse gutangaza ko badashaka kuvuga kuri iki kibazo ndetse ko badashaka kuvuga na rimwe kuri Marina. Kuri ubu Charly na Nina bafite indirimbo nshya bise 'Uburyohe' yasohokanye n'amashusho mu gihe Marina nawe yakoranye indirimbo na Jay Polly bise 'Umusaraba wa Yoshuwa'.
UMVA HANO IKIGANIROTWAGIRANYE NA MARINA


text:
Bahati Etienne arakekwaho gusahura umushinga Compassion ariko akaba akomeje kwidegembya.
Abazimu bakomeje gutera bamwe mu bakozi b’itorero ADEPR mu Rwanda baturukahe??
Byagiye bivugwa kenshi ko Itorero rya ADEPR ribamo bamwe mu bashumba bakunda gukora ibikorwa byinshi bigayitse aho bimitse ubusambanyi, kunywa ibisindisha kurya amaturo n’icyacumi ndetse n’ibindi bikorwa bitandukanye bigayitse birimo no kurwanira mu ruhame.
Ibi bikorwa rero byaragiye biramanuka biva mu buyobozi bwo hejuru bw’iri torero bigera no kubashumba bayobora za paruwasi zitandukanye, twabibutsa ko hari inkuru yasohotse yavugaga ngo “Bishop Ntuyemumanywa Mathieu wayoboye ADEPR Muhondo aravugwaho ubusambanyi Ruswa n’inda nini!!”
iyi nkuru yerekana uburyo uwahoze ari umushumba wa ADEPR paruwasi ya Muhondo yimitse icyaha maze akajya asambanya bamwe mu bakiristu be kugeza naho abatera inda, ndetse akajya abaka amafaranga.
Impamvu nyamukuru yatumaga uyu mushumba akora ibi byose byaturukaga mu kuba hari umushinga witwa compassion Internationale ufasha abana baturuka mu miryango itifashije waje muri uyu Murenge wa muhondo maze bigaha umwanya uyu mushumba wo kusambanya bamwe mu babyeyi bari bafite abana bifuzaga ko bafashwa n’uyu mushinga , ndetse bamwe akajya abaka n’amafaranga . sibi gusa kandi yakoze dore ko amakuru avuga ko yariye amafaranga menshi abinyujije mu mukugura ibikoresho aho yatangaga raporo ko yaguze ibikoresho bihenze kandi yabiguze ku giciro gito maze ugasanga niba aguze ibikoresho bya Miriyoni ebyiri akavuga ko yabiguze miriyoni eshanu .
Ese ibi bikorwa byose byo kunyereza amafaranga Umushumba Ntuyemumanywa yabikoraga wenyine??
Amakuru dukura ahizewe avuga ko uretse kuba badahamya neza niba uwari umuyobozi mukuru muri uyu mushinga muri paruwasi ya muhondo nawe yakoraga ubusambanyi ndetse no kwaka ruswa bivugwa ko uyu Bahati Etienne nawe yafashije umushumba Mathieu gusahura amafaranga menshi. muri kompasiyo.
Abagenerwabikorwa ndetse n’abakirisitu bo muri Adepr paruwasi Muhondo babivugaho iki??
bamwe mu bakiristu ba ADEPR muhondo baribaza impamvu abakozi b’imana bakora amakosa ntibahanwe cyangwa ngo baryozwe ibyo bakoze ahubwo bakimurirwa ahandi, bakibaza niba ari ishimwe baba babageneye?
Ibi twabitangarijwe na bamwe mubakirisitu bo muri ADPR muhondo basanzwe bafashwa numushinga wa compassion umubyeyi usanzwe ufashwa nuyu mushinga utarashatse ko tuvuga amazina ye agira ati” ubwo umushinga wageraga muri paroisse twarishimwe kuko twumvaga ugiye kudufasha mubya tunaniye no gutuma abana bacu bagira ubuzima bwiza gusa icyizere cyagiye gishira uko bwije n’uko bucyeye bitewe n’umushumba witorero Ntuyemumanwa Mathieu ndetse n’uwaruhagarariye umushinga Bahati Ethienne bitewe n’ibikorwa bigayitse byabaranze birimo ubusambanyi ruswa no kunyereza amafaranga yagombaga kwifashishwa mu kugura ibikoresho byo guha abana bafashwa na kompasiyo”.
Akomeza agira ati “ubundi kwinjira mu mushinga byari Ubuntu kubo mu cyiciro cy’ambere n’icyakabiri gusa bo bari bafite umuvuno wo guca amafaranga ibihumbi 50 ndetse uyabuze bakamusimbusa uwo mu cyiciro cyagatatu uyafite, ndetse ugasanga hari n’ababyeyi basambanywaga kugirano abana babo babashe gufashwa n’umushinga, hari n’ababyeyi babyaye abana babo bagabo”.
Amakuru twakuye ahizewe avugako Bahati ariwe mugihe cyo gutanga amasoko wazanaga umuntu we bityo ibikoresho bikaza bidashyitse ndetse bitujuje ubuziranenge ingero batanga ni ibikapu , imyenda ndetse n’imifariso(Matera), aha ngo byaje no guteza umwiryane hagati ya Bahati Etienne n’umucungamutungo Nsengiyumva Pasteur maze hitabazwa inzego z’ubuyobozi, aha bikaba bivugwa ko Bahati yari yariye amafaranga menshi abarirwa mu mamiriyoni afatanyije na Ntuyemumanywa .
Mubindi Kandi bavuga ko Bahati akigera mu mushinga yahagize nka karima ke kuko yatangiye nkwinjiza no gusohora abo adashaka ndetse no gukora uko ashaka kuko bavugako yaziraga kukazi igihe ashakiye .
Abakirisitu barifuza iki?
Bamwe mu bakirisitu barasaba ko bahabwa uburenganzira ku bikoresho bagenewe n’umushinga ,ibitarabagejejweho bikabagezwaho, naho ibyariwe n’ibyarigishijwe bikagaruzwa Bahati Ethienne na Ntuyemumanywa bagakurikiranwa n’ubutabera .
Tuzakomeza tubakurikiranira byinshi byaranze abakoraga muri uyu mushinga ndetse n’umubare w’abana bavutse mu buryo butateganijwe bitewe n’aba bayobozi .
Compassion Internationale ntabwo ari ubwa mbere bigaragaye ko waje ari umushinga uje gufasha abakene ariko ugasanga ahubwo ukomeza guteza imbere abifite baba bahawe imyanya yo gukora muri uyu mushinga. Ese kwitwa ko ugiye gufasha abakene byaba ari umuvuno wo gufasha abifite ariko bigakorwa mu buryo bw’Ibanga??
Gasabo.net


text:
Turmeric ni ikirungo cy’umuhondo cyizwiho kurinda indwara nyinshi, kikaba kinazwi mu gukoreshwa mu bwiza. Mu myaka irenze 1000 abagore n’abakobwa bayikoresha ngo bagire uruhu rwiza. Abantu bashaka gukira ibiheri, kugira uruhu rurabagirana, rutagira iminkanyari masque ya turmeric niyo gisubizo.
Inyungu za masque ya turmeric
1)Ikiza ibiheri n’ibishishi
Turmeric izwiho gukiza ibiheri kimwe no kubirinda. Ikuramo amavuta adakenewe mu ruhu ikanafungura imyanya y’uruhu yafunganye, amavuta menshi no gufungana bikaba biri mu bintu bitera ibiheri . Turmeric ikaba kdi ibyimbura, bikaba bigabanya ingano y’ibiheri bikaba bito ikaba kdi yica imyanda mito (microbes) yose iba iri ku ruhu yatuma uzana ibiheri.
2)Icyesha uruhu
Amavuta menshi ahindura inzobe akoresha turmeric muri yo. Kubashaka gucyesha uruhu bakoresheje ibintu biri naturel, wayikoresha yo ubwayo. Ibamo vitamin C ifasha inkovu n’ahantu hijimye gucya
3)Irinda iminkanyari
Masque ya turmeric ifasha kugabanya kugaragara kw’iminkanyari, ibifite vitamin B6 iba ngombwa ngo uruhu rushya rwikore. Nukuvugako ifasha uruhu gukora cells nshya rugahora ari rushya, ikaba inagira magnesium ituma uruhu ruhorana itoto kuko igabanya umuvuduko wo gusaza kuruhu.
4)Ikuraho ubwoya bwo mu maso
Hari ibintu biba muri iki kirungo bikuraho ubwoya bikanatuma bukura gacye, masque ya turmeric ifasha gukuraho ubwoya bwo mu maso bumwe umuntu aba adashaka. Iyi mask kdi iramatira igafata ku ruhu wajya kuyikuraho ikarandura ubwoya ihereye mu mizi.
5)Ifasha amoko yose y’uruhu
Waba ufite oily skin cg dry skin iyi mask iragufasha. Nkuko twabivuze haruguru, ikuraho amavuta adakenewe mu ruhu. Ku bafite uruhu rwumye (dry skin) bo ibafasha kubera ifitemo potassium ikaba ifasha mu koroshya uruhu no kururinda kuma. Kubantu bafite combination skin hamwe humye ahandi hari amavuta menshi nabo irabafasha ahari amavuta irayagabanya ahumye naho hakongera hakoroha.
Ushaka gusobanukirwa amoko y’uruhu kurushaho kanda hano.
Nyuma yo kumenya inyungu zayo, reka turebe uko ikorwa.
Nkuko nkunda kubigenza, ngiye kubaha video y’umuntu uri gukora iyo masque nanababwire uko abigenza. Kuri YouTube hariho video nyinshi zayo, nafashe iyo nabonye yarebwe n’abantu benshi (barenga million umunani)
Ibintu akoresha
Turmeric: niyo ingredient yibanze
Rice flour cg Gram flour: avugako ubonye gram flour (bajya bita besan) ariyo yaba nziza kurushaho ark utayibonye wakoresha rice flour. Mu zindi video hari abakoresha ifarini (wheat flour) abaye ariyo ufite nayo wayikoresha.
Igivuguto cg amata: ibi avugako bikoreshwa nabantu bafite oily skin ikivuguto kikaba cyakora neza kurusha amata yinshyushyu.
Amavuta: ku bantu bafite dry skin bo bashyiramo amavuta ayo ufite hagati ya olive oil, almond oil cg coconut oil
Ubuki: ubuki bufasha uruhu koroha no gucya mask nyinshi usanga babukoresha.
Agasorori ko kuvangiramo nikiyiko cyo kuvangisha.
Uko ayivanga
- Ibiyiko bibiri bya turmeric powder
- Ikiyiko kimwe cya rice flour
- Ibiyiko bibiri by’ikivuguto
- Igice cyikiyiko cyubucyi
Yamara ibi byose kubishyira mu gasorori akavanga. Imvange ye ntango isa neza neza nko kuri iyo foto kuko njye nongereyemo amavuta kuberako ngira combination skin, nanakoresha turmeric nkye. Ayisiga akoresheje uburoso, gusa kubatabufite wakoresha icyo kiyiko wavangishaga ukisiga mu maso. Ntango ari byiza kuyisiga ukoresheje intoki kuko iryo bara ry’umuhondo rishobora gufata mu nzara zawe zigasigara ariko zisa cg ukaba wakambara geants mu gihe ushaka kuzikoresha.
Nubwo atabivuga cg ngo abyerekane mbere yo kuyisiga urabanza ugakaraba mu maso ukaba nta kintu ufite ku ruhu kugirango mask yinjiremo neza ikore akazi. Arayisiga akayirekeraho iminota 20 yarangiza akayikaraba. Nyuma yo kuyikoresha avugako uruhu wumva rworoshye rwanabaye rushya, kdi ko kumuntu ugitangira kuyikoresha bifata nkukwezi ngo ubone impinduka.
Umuntu ufite ibiheri byinshi ninkovu amugira inama yo kuyikoresha gatatu mu cyumweru. Waba ufite uruhu rudafite ibibazo byinshi ushakako rucya gusa ugakoresha rimwe mu cyumweru. Birumvikana ko bitewe nuko ushaka ko ikora hamwe nuwanya ugira, ushatse wanayikoresha buri munsi. Avugako mu gukora iyi masque umuntu agomba kwitonda cyane kuberako ari ikirungo gifata aho kigeze, imenetse ahantu humweru nukwihuta ugahita uhanagura.
Ama videos yiyi mask aruzuye ni menshi cyane, reka mbahe eshatu buri yose ifite umwihariko wayo ark bose ni turmeric bavuga.
video yumukobwa ukorsha ifarine isanzwe
Video y’uwo mukobwa uri ku ifoto wakize ibiheri
Iki kirungo muzakigerageze, nta muntu nzi wagikoresheje adacika intege igihe kirenze ukwezi ngo ntabone impinduka nziza.
Murakoze gusoma 🙂 nizereko hari icyo mumenye uyu munsi. Muzagaruke, kugirango hatagira icyigucika subscribe, follow us on twitter, facebook and instagram.


text:
Agace ka 15
Kagabo araririmbana n'itsinda rya Ni Nyampinga Sakwe bwa nyuma. Kalisiti arabwira abatuye Kabuto uko amaze guhinduka. Naho papa wa Pazo akomeje kubabaza umuryango we. Kabuto imaze kubona impinduka nyinshi. Ese itsinda rya Ni Nyampinga Sakwe rizafata iyihe migambi mishya? Ni abahe baririmbyi bashya tuzumva?
Agace ka 14
Kagabo yumvise inkuru nziza kuri ejo hazaza he. Gigi ari kuvugira inshuti ye Sine. Pazo arimo gukora neza mu ishuri ariko mu rugo papa we amumereye nabi kuko asigaye avugira umuryango wabo. Ese Ndamage azabona amakosa afite?
Agace ka 13
Ibintu biracyakomeye iwabo wa Pazo kandi bizinesi na yo ntabwo irimo gukora neza. Pazo asaba Gigi ko bakongera kurapa mu rwego rwo gukorera andi mafaranga. Gigi na we hari ibyo amaze kumenya ku mibereho ya Sine. Kurikira nawe uziyumvire...
Agace ka 12
Gigi na Manzi bahembwe kandi Gigi yishimiye uko akomeje guhabwa agaciro! Kagabo ahanganye n'itsinda rya Ni Nyampinga Sakwe mu marushanwa. Iwabo wa Pazo ibintu ntabwo bimeze neza.
Agace ka 11
Fiston ni we utoranywa kuririmbana na Sakwe. N'ubwo Kagabo akomeje kwibaza niba aziririmba wenyine cyangwa akaririmbana na Sakwe, bimwe mu bikoresho bye birabura.
Agace ka 10
Pazo na Simbi bishimiye uko imurika ryagenze ndetse bafite n’imigambi yo gukoresha ibihembo neza. Anik na Valentine bagiye gushakisha umuririmbyi mushya wa Sakwe.
Agace ka 09
Abana n’abuzukuru ba Kazungu bageze muri Kabuto, none babaye inkuru! Valentine yamenyanye n’umwe muri bo witwa Fiston ufite impano idasanzwe. Abagize Ni Nyampinga Sakwe bitabiriye imurika Simbi arimo. Kurikira wumve uko baririmbye!
Agace ka 08
Pazo akomeje gufasha mushiki we, gusa aje gusanga hari undi muntu agomba gusaba imbabazi. Ku rundi ruhande Manzi ari gutegura irindi tsinda rishya rizahangana na Sakwe.
Agace ka 07
N'ubwo bikimugoye, Kagabo yafashe umwanzuro hagati yo kuririmba wenyine cyangwa agakorana na bagenzi be mu irushanwa. Pazo yahisemo gufasha mushiki we ndetse anasaba Sakwe ko nabo bashyigikira Simbi mu kumurika imideri. Kazungu we afite umushyitsi utunguranye. Ese ni nde?
Agace ka 06
Gigi na Manzi basanze gukorana kwabo ari byiza kandi ko bashobora no gufasha Kalisiti mu bibazo afite. Kagabo we akomeje kwibaza niba koko agomba kuririmbana na bagenzi be cyangwa akaririmba wenyine, dore ko ari zo nzozi ze.
Agace ka 05
Hari irushanwa ryo kuririmba rigiye kuba muri Kabuto kandi uzatsinda azahabwa igihembo gishimishije. Umwe mu bagize Sakwe arashaka kuzaryitabira wenyine. Uratekereza ko uwo yaba ari inde? Inshuti zikomeje gushyigikira Simbi naho Gigi akomeje kwereka Manzi na Kalisiti ko abakobwa bashoboye gukora ibyo abahungu bakora.
Agace ka 04
Ni umunsi ukomeye kuri Sakwe! Bagiye gusezera umwe mu batangije itsinda ryabo. Naho Gigi yakiriye amakuru meza. Valentine ari gushishikariza Gaju akamaro ko gufata urukingo ku ishuri.
Agace ka 03
Pazo yizeye Kagabo amubwira ibanga. Frank agomba guhanwa kandi nubwo Simbi batari kumwumva neza, musaza we na bagenzi be bamuri hafi. Gigi we yashatse undi mwuga akora ariko yahuye n’imbogamizi.
Agace ka 02
Amanota y’ibizamini yasohotse! Ariko se bose baratsinze? Mutoni arahangayitse cyane kubera ibyo musaza we Frank yakoze. Naho ku kigo cy’urubyiruko bazanye igikoresho gishya cya muzika.
Agace ka 01
Itsinda rya Sakwe rigiye gusezera Ngabire. Kalisiti yagiriwe inama n’inshuti ye. Naho Pazo hari ibyo amaze kumenya kuri Frank, bituma atekereza cyane ku mibanire ye na mushiki we.


text:
Iyo usomye Bibiliya mu isezerano rishya usanga hari aho bagiye bita umwigishwa wa Yesu witwa Yohana ngo “Umwigishwa Yesu yakundaga”.Ibi bikaba byagutera kwibaza niba Yesu yaba yarakundaga uyu mwigishwa wenyine kurusha abandi.
Gusa twifashishije igitabo cyitwa “Amateka y’intumwa n’urupfu zapfuye”,gisobanura impamvu zitandukanye zigera kuri 4 zatumye Yohana atandukanywa n’izindi ntumwa zabanaga na Yesu maze akitwa iri zina.
1.Impamvu ya Mbere
“Yohana niwe wari muto mu myaka kurusha abandi bose kandi yahoraga yifuza guhinduka nka Yesu.N’ubusanzwe mu muryango umwana muto kurusha abandi niwe umubyeyi yitaho cyane nk’ikiremwa cy’ikinyantege nke kurusha bakuru be”.
2.Impamvu ya kabiri
“Yohana yari afite ukwiringira kurenze uk’umwana maze akingurira Yesu umutima we kurusha abandi bigishwa bose.Urukundo rwimbitse yari afitiye Kristo,nirwo rwatumaga yifuza kumuhora iruhande no guhora amwitegereza mu maso”.
3.Impamvu ya gatatu
“Yesu akunda aberekana Data wa twese, kandi Yohana yashoboraga kuvuga iby’urukundo rwa Data wa twese kurusha abandi bigishwa ba Yesu babanaga igihe cyose”.
4.Impamvu ya kane
“Ubwiza bw’Imana bwagaragariraga mu mico ya Yohana kandi imbaraga ya Yesu ihindura imuhindura umugwaneza kandi woroheje.Ibyigisho sebuja yamwigishije byiyandika mu mutima we.Ku bw’ibyo byatumye Kristo ashimishwa n’iterambere mu bya mwuka iyi ntumwa yagaragaje kurusha abandi”.
Icyakora ntago ari urukundo rukomeye Yohana yari afitiye Yesu rwatumye amukunda,ahubwo urwo rukundo Yohana yakundaga Yesu rwari ingaruka y’urwo Kristo yamukundaga,nkuko ijambo ry’Imana rivuga ko ariyo yabanje kudukunda mbere(1Yohana4:19).


text:
Mu buzima busanzwe intandaro yo gusenyuka kw’ingo ni amakimbirane hagati y’abashakanye. Mubyukuri nta rugo rudakimbirana, ariko iyo abarwubatse bombi baziranye ku miterere yabo, bibafasha gukemura ikibazo cyose bashobora kugirana bityo ugasanga umunezero utashye iwabo. Mu gice cya 1 twarebeye hamwe imiterere y’abantu bitwa sanguine ndetse na Chorelique. Uyu munsi turarebera hamwe abitwa Melancholic n’abitwa Phlegmatic.
Melancholic
Hari ibintu by’ingenzi ukwiye kumenya kuri uyu muntu: Melancholic ni umuntu ugira analyse cyane, ibintu byose biri ngombwa n’ibitari ngombwa abitekerezaho cyane. Nk’uko twabonye ko Chorelique ari umuntu wirebaho gusa akumva yihagije, Melancholic we ni umuntu ukunda kwitangira abandi kuburyo yakwemera akanapfa.
Aba melancholic bakunze kugira impano zitangaje ugasanga ni abahanzi, abanditsi b’ibitabo, bakunda gusoma, gushushanya, abavumbuzi, ndetse bivugwa ko bavamo abantu bihebeye Imana. Bakunda ibintu bikoze neza bidafite inenge. Ni abantu bakorwaho cyane mu marangamutima yabo.
Reka turebere hamwe imbaraga zabo
Ni abantu baba ari abizerwa nibo bantu bavamo incuti nziza cyane. Mu by’umwuka, ni abantu bihebera Imana kuko ntibibagora kuba bonyine, kwitindamo ndetse batekeereza ku kintu bakagitindaho kandi bahora bibaza niba babanye neza n’Imana. Kuko bitanga ntacyo bibatwara gusenga igihe kirekire, kandi biramworohera kwizera kuko we ntiyiyizera. Ni abantu batega amatwi (good listeners) kuko baha agaciro amarangamutima kandi n’iyo yaba abangamiwe yabokora kuko akunda kwitangira abandi.
Intege nke zabo
Ntibagira incuti nyinshi kuko bibagora kugira incuti bitewe n’uko bashidikanya kuruta ibindi. Kuko ari abantu bakorwaho cyane, ni abantu batinda kwibabarira, ntibajya bakira amakosa yabo kuko baba bashaka kuba nta nenge bityo iyo bakosheje ntibibabarira. Ni abantu b’imbere bitindaho ntibasohora amarangamutima, ibyo bituma bagwa mu mwijima w’agahinda gakabije (depression).Usanga ahahise habo harabafashe bugwate.
Muri Bibiliya bavuga ko Mose na Eliya bari aba melancholic. Wibuke Eliya yageze aho yisabira ko bamwica kuko aba ni abantu bagwa mu gahinda gakabije vuba kandi na Mose ni uko yari ameze. Ni abantu bashidikanya cyane kuburyo n’iyo umubwiye ngo uramukunda abishidikanyaho, washaka kumwegera akabishidikanyaho. Bagira ingorane yo kutamenya gufata umwanzuro vuba kuko baba bagishidikanya. Ntibiyizera niyo mpamvu baba bakeneye kugira abandi biyegamizaho kugira ngo bagire icyo bakora. Bakenera gukundwa kuko bagira intege nke zo kwiyizera.
Phlegmatic
Imbaraga zabo
Ni abantu badateza ibibazo mu muryango mugari, ni abantu usanga bacecetse mubyukuri ni abantu beza.Akora ibintu mu buryo bwisubiramo, niba avuze ngo ngera ku kazi saa mbili ngataha saa kumi ni ibyo. Ni abanyabwoba batinya kugaragaza amarangamutima yabo, inyuma ubona ntacyo bibabwiye ariko imbere amarangamutima yabo akorwaho.
Ni umuntu uzi gushima ibyakozwe neza, bazi kwishimira ibyiza byagezweho. Ntibavuga menshi, ubaye uvuga menshi bakureka ukisanzura. Ushaka kuyobora ubikora ntacyo bibatwaye. Ntibakunda amakimbirane. Icyo mwemeranijwe aragikora kandi neza.
Intege nke zabo
Ntacyo bica nta cyo bakiza, nta rwenya bagira n’iyo basubiyemo inkuru yavuzwe uba wumva ibishye. Ni abantu badafite imbaraga mu bijyanye na communication cyangwa ibiganiro. Ku bijyanye n’umutungo, ubona ubuzima ntacyo bubabwiye, akunda ibintu bidahinduka ntumusabe kwiyemeza cyangwa kwirengera ingaruka, ntibakunda ibintu bigoranye. Ntago bakunda kwiha intego ngo usange bafite inzozi bashaka kuzageraho. Ntabwo usanga benshi ari abakire kuko usanga badakunda guhindura akazi cyangwa ngo basabe ibirenze. Ni abanebwe.
Ku bijyanye n’igitsina usanga badashishikariye imibonano mpuzabitsina. Kubera ubwoba, ntibakunda gutera iya mbere ngo bakore ikintu ahubwo baritinya, iyo urebeye inyuma ntububona ariko imbere aba ari umunyabwoba. Ntibakunda gufata ibyemezo mu muryango no muburere bw’abana nta ruhare runini babigiramo. Mu by’umwuka ubona ntacyo bimubwiye kandi kuyobora biramugora.
Ku bijyanye n’imitere y’abantu twabonye Melancholic ni umuntu wahimba cg wavumbura ikintu, hanyuma umu cholelic yakiyobora, umusanguine yagikorera marketing (yakimenyekanisha kikagurwa) naho flegmatic yakigura.
Mubyukuri kuvuga ku miterere y’abantu bigamije kwimenya imbaraga ndetse n’intage nke zawe hanyuma ukamenya uko wakwitwara ku wo mwashakanye kugira ngo mubashe kubana mu mahoro. Iyo umaze kumenya imiterere y’uwo mubana biguha imbaraga zo kumenya uko umutwara ndetse no kwihanganira intege nke ze.
Source: Agakiza tv
[email protected]


text:
La paroisse de Mwezi(Diocèse Cyangugu)était mobilisée pour célébrer les 35 ans du sacerdoce de son premier prêtre à y être ordonné: Ubaldd RUGIRANGONGA
C’était la double fête: jubilé de 75 ans de la fondation de la paroisse de Mwezi et 35 ans d’ordination du Père Ubald, premier prêtre rwandais de cette paroisse.
WordPress:
J’aime chargement…
Igihe kinini tugita tureba abandi kubera ishyari cyangwa dushishikajwe no kubannyega.Inzo ngufu aho kubaka, zisenya umubano zitaretse n’umubiri wa nyir’ukuneka.
Twibuke iyi nama y’umukurambere w’abafilozofe, Socrate: « Connais-toi,toi-même. » Muri make, » Menya ibikureba. » Niba kandi ibyo bitekerezo byarakwinjiranye,kingura bisohoke,maze wumve uko umererwa mu buzima.
Icyo gihe,ibyo hanze n’ibikureba uzamenya uko ubitwara ngo bitakomaho.Ni yo ntego y’uyu mwitozo wa T’ai Chi.Gerageza…
By P.B
WordPress:
J’aime chargement…
Pour être bien dans son corps,l’homme a besoin de se détendre,de prendre ce temps du lâcher-prise.Comme s’il n’avait rien à faire…Saisissez de l’occasion pour sentir votre être dans votre corps.Sentez si ce corps est vraiment propre!
Mbere yo kuryama,ruhura umutwe gatoya…
Ariko n’amatwi afashe umutima gutuza.
By P.B
WordPress:
J’aime chargement…
« Uhoraho aguhe umugisha kandi akurinde »muri uyu mwaka w’ihumure n’amahoro.
Abo umwaka wa 2016 wahiriye,nguyu n’undi uraje ngo bibuke aho byabirahure babiteretse maze bafate akanya ko gushima.
Naho abo uwo mwaka utagendekeye uko babyifuzaga,muri uyu wa 2017 ibihu ntibizababuze guhaguruka no kwegera abandi ngo badaheranwa n’agahinda.
Abo bandi kandi na bo bakeneye umugisha urenze uw’umubano mu bantu ngo utazamungwa na rwa runturuntu.Ni yo ntego y’Ijambo ry’Imana ry’uyu munsi(Isomo rya mbere)cyane ko noneho umwaka usanzwe wahuriranye n’uwa Liturikiya(année civile coïncide avec année liturgique):
« Uhoraho abwira Musa,ati »Dore ibyo uzabwira Aroni n’abahungu be:Abayisiraheli muzajya mubaha umugisha muti:’Uhoraho aguhe umugisha kandi akurinde!Uhoraho akurebane impuhwe kandi agusakazemo inema ze!Uhoraho akwiteho,kandi aguhe amahoro!’
(Ibarura 6,22-26)
Muri urwo rwego,Kubahonet ibifurije,mwese basomyi bayo,umwaka w’ituze n’amahoro.
Kubahonet wishes you a Happy new year and peace for all yours.
Kubahonet vous souhaite une année merveilleuse et paix pour les vôtres.
Mwese muzagire amata ku ruhimbi
Muzaturwe ingata ibihumbi.
Mwese BONNE ANNEE,muri wa mudiho w’Impala zo hambere!
By P.B
WordPress:
J’aime chargement…
On this Black friday,is better to see the place of race in the economic life of the country like USA.Why the Whites talk about black deals? For understanding well,see this video:
By P.B
WordPress:
J’aime chargement…
Ni mu Karere ka Rusizi.Ni ho umusore Ngirinshuti Jonas yagiriye inzozi zigiye kuba ukuri:umukino udasanzwe witwa Boneza Ball.
N’ubwo ari imvange y’indi mikino,ntibiwubujije kuba umwihariko.Kugira ngo umwimerere wa Boneza ball ugaragare kandi wumvikane neza,ni ngombwa gushyigikirwa n’inzego zibishinzwe.
Twifurije uyu musore kudacika intege,ahubwo agahata inzira ibirenge mu bigo binyuranye by’amashuri ku buryo hategurwa amarushanwa mu Mirenge no mu tundi Turere nk’uko biherutse gutegurwa tariki ya 21 Nzeri.Akari cyera azahabwa umudari urenze uw’abihangira imirimo.
N’ubwo bitoroshye bwose,uyu mukino ntuzatinda kumenyekana ukwirakwijwe n’abawukunda.Ariko bizaba akarusho niba bamwe bashyigikira za Manchester na za FC Balcelone cyangwa za Arsenal kuko ari iz’i Burayi,bazageraho bakamuha amahirwe nibura yo kugera i Kigali.
Kandi birashoboka.Ndareba ngasanga igitekerezo cye kiri mu murongo mwiza ujyanye na gahunda ya Made in Rwanda.Twizere ko za radiyo na televiziyo zitazamutererana.Niba zitaramutera imboni,izuba ntirirarenga.Hari ubwo abafite ubushobozi bagira impungenge zo gushyigikira ikipe isa n’ikiri mu mishinga.Izi nzozi zo kuwugeza kure Jonas azazikabya?
By P.B
WordPress:
J’aime chargement…
Byaba bike cyangwa byinshi,ibintu ni nk’umuyaga.Uwo byahiriye,biba nk’ubwato bugeze ku mwaro.Ushaka kubuzirika,akurura yegereza inkombe.
N’iyo harimo inkubi,yirinda ko bumukurura akabwubika.Ari wenyine ni nde wazabara iyo nkuru?Ni yo nyigisho y’uyu mwitozo wa 6:
BY P.B
WordPress:
J’aime chargement…
Ubuzima bwabaye irushanwa;ibintu byose bisaba kwiruka.Biragoye ko utagishoboye kwiruka yagera kuri byinshi.Muri uko kwiruka,inararibonye ntizitinda kubihuhura:aho kugendera ku isaha,gendera ku mutima.
Nta byago nko kugenda nk’utagira umutima.Wufashe gukora no gutera nk’uyu mwitozo:
Biracyaza…
By P.B
WordPress:
J’aime chargement…
Ubuzima bujyana no guhindura icyerekezo.N’uwaryamye ntahindukire,ntaba akiri muzima.Niba ushaka guhora wemye, hindukira uhindure ibintu.Ni yo ntego y’uyu mwitozo.
Gereranya n’uyibanziriza,wumve itandukaniro.
By B.P
WordPress:
J’aime chargement…
Niba ushaka kurwanya lundiose,uyu mwitozo wabigufashamo:humeka nk’uko ugenda,genda uhumeka(inspiration-expiration);nujya no hejuru cyane,wibuke kugarura ibirenge ku butaka(pieds sur terre,contact avec la nature).
Biracyaza…
By P.B
WordPress:
J’aime chargement…
Waba uri iwawe mu cyumba cyangwa ugendagenda muri nature,iyi myitozo ntawe itagirira akamaro.Gerageza urebe!
WordPress:
J’aime chargement…


text:
Umujyi wa Kigali umaze gutangaza ko umushinga wo kubakira abatuye ahantu hashobora gutera impanuka kandi bafite amikoro make, mu duce twa Gitega na Kimisagara, ugeze kuri 80%, ndetse mu gihe gito amazu 27 akazashyikirizwa abo yagenewe.
Uwifuza kubona icumbi yemera ku bushake guha Umujyi wa Kigali ubutaka yari atuyeho, maze agahabwa ingurane y’inzu ifite agaciro kangana nakubutaka yatanze, ariko ikomeye kurusha iyo yari atuyemo, ijyanye nigishushanyo-mbonera cyimiturire iboneye.
Umujyi wa Kigali kandi wavuze ko izi nzu zubatswe hagendewe ku byifuzo byabazazituramo, muri ya miyoborere uRwanda rwifuza, isaba ko umuturage agira uruhare mu bimukorerwa.
Gitega na Kimisagara ni tumwe mu duce two mu Mujyi wa Kigali tutakijyanye n’igihe, kuko turangwa nimyubakire yakajagari ishobora gukurura Ibiza bihitana abantu nibyabo. Usanga kandi abahatuye badafite amikoro ahagije ku buryo bajya kwiyubakira ahandi, ari nayo mpamvu Umujyi wa Kigali watekereje kuhabakura bitabasabye gusohora amafaranga ubwabo.
Ibigarasha nibikoresho byabo byakunze kunenga gahunda yo kwimura abaturage ahashobora kubashyira mu kaga, ukibaza niba byifuriza ineza abo byitwa ko bivugira. Abantu benshi ku mbuga nkoranyambaga baseka cyane abanenga uburyo uRwanda rwihuta mu iterambere, bati: Abavuza induru iyo abaturage bagiye kwimurwa mu manegeka ni abamunzwe nishyari. Ntibifuza ko uRwanda rutera imbere, nkaho baruhunze hari urubirukanyemo.
Abandi nabo basanga abo banzi biterambere baragumiwe nubusirimu, bakumva u Rwanda rwakomeza kuba nkurwo ku ngoma za Parmehutu na MRND.
Ntawe ukunda Abanyarwanda kurusha Leta ihora itekereza imishinga ibavana mu bukene. Intego ni ugutera imbere twese,ntawe usigaye inyuma. Indashima zo zizakomeza zituke igicebe cyinka, Abanyarwanda bazima bakomeze bakore kandi cyane, amateka azaca urubanza.


text:
Umuntu buri gihe aba yifuza ko yabaho agahora anezerewe, ariko hari igihe uvangirwa bitewe n’ibintu bitandukanye. Abantu, ibintu cyangwa ibitekerezo byawe bishobora kukurakaza ndetse rimwe na rimwe bigakabya.
Iyo umuntu yarakaye rero, akenshi akora amakosa kuko akenshi ibyo akora byose, ntabwo abikorana kamere ye isanzwe cyangwa ubumuntu yari asanganywe. Iki gihe rero ni cya gihe usanga umuntu yakoze, bimwe mu bintu bishobora no ku mugiraho ingaruka mu buzima bwe bwose, bikica ahazaza he ku buryo bugaragara.
Bimwe mu bintu uzasangana umuntu warakaye cyane, ni uguhubuka haba mu bitekerezo cyangwa mu bikorwa ari gukora ako kanya, ibyo rero akenshi bishobora no kumushyira mu ngorane agakora n’amahano.
Hari abantu benshi rero, bihutira kujya mu biyobyabwenge rimwe na rimwe cyangwa mu nzoga bibwira ko ari byo bigiye kugira icyo byafasha, aha rero hashobora kuvamo imisaruro ibiri :
1. Kubera ko ubwonko bw’umuntu rimwe na rimwe tubuyobora, urugero : iyo ujyiye kwa muganga, kubera ko wamuhaye icyo kizere akenshi icyo yaguha cyose, nyuma y’akanya gato uba wumva usa nuworohewe, ni kimwe ni yo wiringiye ibiyobyabwenge, hari igihe hashira akanya ukaba wumva utuje.
2. Hari igihe rero noneho ibintu birushaho kudogera, ushobora gusinda, cyangwa ukarakara kurushaho, ibyo wari gukora bibi ukabikuba kabiri, icyo gihe noneho ntunaba ugikoresha n’umutimanama wari usanganywe.
Dore rero bimwe mu bintu wakora igihe warakaye :
- Ushobora kwiryamira cyane cyane ku bantu batagira inzika.
- Ushobora kwegera inshuti yawe mu kaganira, ikakugira inama.
- Ushobora guhita wirengagiza, ugahita ujya gukora bimwe mu bintu ukunda kurusha ibindi (kureba film, umuziki, gushushanya), byarushaho kuba byiza noneho uwo mujinya ugerageje kuwumarira muri tumwe mu turimo wari waragize ubunebwe bwo gukora.
- Gerageza uve imbere y’ikintu cyangwa umuntu wawuguteye igihe gito.
- Gerageza guseka igihe cyose ubonye ikigusetsa, ubundi wibaze uti NDARAKAZWA NI IKI ?
- Irinde gutekereza ikintu kibi wakora, ibi bituma uhita urakara kurushaho, urugero uzumve iyo uri kumva indirimbo ibabaje ; uhita nawe ubabara akenshi, cyangwa utekereje ko ushobora gukubita umuntu waguhemukiye, akenshi ubivuga wamaze gukambya agahanga.
Hari ibintu byinshi rero ushobora gukora kugira ngo ubyaze umujinya wawe umusaruro mwiza, aho kwita mu mazi abira, niba urakaye ihutire kuva aho warakariye, ubundi ugerageze gukora bimwe mu bintu ukunda, kuko akenshi ushobora nawe kutubwira bimwe mu bintu ukora bigufasha gushira umujinya.
Video Abakobwa Beza
Uburyo Wkwitwaramo Igihe Ugize Umujinya Ndengakamere
Umuntu buri gihe aba yifuza ko yabaho agahora anezerewe, ariko hari igihe uvangirwa bitewe n’ibintu bitandukanye. Abantu, ibintu cyangwa ibitekerezo byawe bishobora kukurakaza ndetse rimwe na rimwe bigakabya.